MOOD: muzika u novom "Hilton Beograd" hotelu\nMOOD: muzika u novom „Hilton…\nU samom centru Beograda, na uglu ulica Kralja Milana i Kralja Milutina, odmah pored Trga Slavije, otvoren je novi hotel “Hilton Beograd”, peti objekat ove vrste u srpskoj prestonici sa prestižnih pet zvezdica. Hotel je investicija vredna 70 miliona evra, prostire na 32.418 kvadratnih metara, ima 242 sobe i apartmana, podzemnu garažu, osam spratova i na krovu restoran sa otvorenom terasom. Kako je rečeno na svečanom otvaranju, trenutno zapošljava 160 ljudi a plan je da se tim proširi na 300.\n„Drago mi je da smo ovaj hotel smestili baš u Srbiju, jer je ova zemlja važna destinacija za „Hilton“. Drago nam je da ulazimo u Beograd jer je on divan grad. U 2017. godini Srbija je postigla rekord i privukla veliki broj turista. Nadamo se da će na ovoj divnoj lokaciji turisti od sada često boraviti. Trenutno imamo 340 hotela u 24 zemlje, a sada smo dobili još jedan.“ – rekao je Johem Jan Šlajfer, potpredsednik „Hiltona“ za kontinentalnu Evropu.\n„Hilton” je vodeća svetska kompanija za ugostiteljstvo sa portfoliom od 14 svetskih brendova, koji obuhvataju više od 5.100 nekretnina sa gotovo 838.000 soba u 103 zemlje širom planete.\nDaFratello je bio jedan od lokalnih partnera koji su učestvovali u uspešnom “Hilton Beograd” otvaranju. Zahvaljujući našim MOOD: medija rešenjima gosti hotela će uživati u kombinaciji muzike koja podeljena na pet zona i kreirana ekskluzivno za ovaj hotel. Miksom naših kanala Luxury blend, Club Hits, Easy Pop, Elegant Blend, Lounge Instrumental, Neo Soul, Pop Instrumental, Relaxation i Sophisticated Chart dodatno će se kreirati atmosfera u ovom jedinstvenom hotelu u našem gradu.\nCategory: Fratello VestiBy Aleksandar Pasic 8. марта 2018.\nPreviousPrevious post:MOOD: muzički dizajneri izabrali su najbolje pesme u 2017.NextNext post:Zašto bi trebalo da koristite FTS Tiketing sistem?


Tag: "Mirna Stanković"\nRADNIČKA POBJEDA: Čestitamo, fabrika DITA nastavlja proizvodnju! Na sastanku Skupštine povjerilaca je izabrano sedmočlano vijeće koje će donositi sve buduće odluke. U vijeću povjerilaca su se, pored predstavnika banaka i jedne inostrane firme, našli i Emina Busuladžić, Dževad Mehmedović i Ejub Nuhanović, radnici tvornice deterdženata Dita\nPOMOĆ ZAUSTAVLJENA NA GRANICI: Vlast smatra da UNHCR nije humanitarna organizacija Bh. vlastima je bilo potrebno više od mjesec dana da riješe administrativne i zakonske prepreke da bi pomoć UNHCR-a mogla doći do ljudi koji su izgubili sve. Razlog za to je što u BiH UNHCR nije registrovan kao humanitarna organizacija\nŽURNAL U POLJAKOVIĆIMA: Selo klizi a parlament odgađa sjednicu Klizište koje se pokrenulo u Poljakovićima 15. maja potpuno je uništilo ovaj zaseok. Nijedna od 13 kuća ne može se sanirati


Mrkić: ,,Diplomatija ispunila postavljene zadatke”\nMinistar spoljnih poslova Republike Srbije Ivan Mrkić podneo je pred Odborom Narodne skupštine za spoljne poslove izveštaj o radu Ministarstva spoljnih poslova i tom prilikom istakao da je diplomatija odgovorila na zadatke koje je vlada postavila pred nju.\n"Za ovih godinu i nešto dana naša diplomatija je u sklopu opšteg nastupa naše zemlje odgovorila na zadatke postavljene pred nju, prvenstveno od strane vlade, i proizvela neke rezultate koji su prihvaćeni kao dobri i uspešni ne samo od nas već i od svih članova skupštinskog Odbora", rekao je Mrkić.\nOn je podsetio da su glavni spoljnopolitički prioriteti - približavanje EU, očuvanje teritorijalnog integriteta i suvereniteta, dobri odnosi u regionu, posebno sa susedima, dobri odnosi sa najmoćnijim zemljama sveta i sa tradicionalnim prijateljima Srbije.\n"Možemo da nastavimo putem kojim se krećemo", rekao je šef srpske diplomatije.\nIvan Mrkić je ocenio da je rasprava na sednici bila "otvorena i zanimljiva", da se razgovaralo o svemu što je bilo predmet aktivnosti MSP.\n"Dobili smo puno sugestija i korisnih predloga koje ćemo usvojiti", dodao je Mrkić.\nBuduća saradnja MSP i parlamenta trebalo bi da bude još tešnja, da se kroz taj proces razvija nastup parlamentarne diplomatije koja ima neslućene mogućnosti i može da završi neke poslove koje tradicionalna diplomatija ne uspeva, zaključio je ministar Ivan Mrkić.\nMrkić: Izveštaj o radu ministarstva\nKljučne reči: Ivan Mrkić Narodna skupština Republike Srbije


Na pomolu još veći skandal - Slovenija razmatra povlačenje sa EP! - Sportske.net\nNa pomolu još veći skandal - Slovenija razmatra povlačenje sa EP!\nZvaničnici Rukometnog saveza Slovenije saopštili su danas da se razmatra mogućnost povlačenja te reprezentacije sa Evropskog prvenstva u Hrvatskoj.\nOsvajač bronzane medalje na prethodnom Svetskom prvenstvu za rukometaše mogao bi da istupi sa tekućeg Evropskog prvenstva u Hrvatskoj, javljaju slovenački mediji.\nOvakve najave zvaničnika RS Slovenije stižu dan nakon što je reprezentacija te zemlje remizirala sa Nemačkom u okviru 2. kola grupne faze Evropskog prvenstva u Hrvatskoj.\nSvima je već poznato da je Slovenija dve sekunde pre kraja meča imala gol prednosti ali su Litvanski arbitri zbog ometanja izvođena lopte sa centra pokazali crveni karton reprezentativcu Slovenije i dosudili sedmerac iz kojeg je Nemačka stigla do remija.\nZbog toga, ali i zbog sudijskih odluka na meču sa Makedonijom, RS Slovenije uložio je žalbu koja je odbijena. Najavljena je nova žalba i poručeno da je povlačenje sa turnira jedna od opcija.\n"Ovo što nam se dogodilo na Evropskom prvenstvu prevazilazi sve granice. Rukovodstvo Rukometnog saveza Slovenije ozbiljno razmatra povlačenje sa Evropskog prvenstva iz protesta", kazao je generalni sekretar slovenačkog saveza Goran Cvijić.\nKonačna odluka o eventualnom povlačenju sa kontinentalne smotre doneće Predsedništvo RS Slovenije, a mediji u Sloveniji poručuju da se tako radikalna mera neće biti doneta iako Savez ima podršku javnog mnjenja.\nAnketa na sajtu "rtvslo.si" u kojoj je učestvovalo preko 10.000 ljudi pokazuje da više od 70% Slovenaca smatra da bi reprezentacija trebalo da napusti Evropsko prvenstvo zbog sudijskih odluka.\nReprezentacija Slovenije posle dva odigrana meča ima jedan osvojen bod. Ukoliko ostane na turniru u poslednjem kolu će igrati protiv Crne Gore za plasman u narednu rundu takmičenja.


Usvojen drugi državni paket mera za pomoć privrednicima - NOVA portal\nBiznis Autor:Daniela Ilić Krasić30. Jul. 202016:39 > 20:13\nDanas je usvojen pravni okvir za sprovođenje drugog paketa ekonomskih mera koji je država namenila privrednicima. Ukupan paket je, prema rečima ministra finansija Siniše Malog, vredan 66 milijardi dinara i podrazumeva isplatu 60 odsto minimalne zarade u avgustu i septembru, kao i oslobađanje od plaćanja poreza i doprinosa na zarade za jedan mesec.\nNovi paket mera nadovezuje se na prethodni, za koji je izdvojeno 5,1 milijardu evra. Uz to, Narodna banka Srbije omogućila je privredi i građanima novi moratorijum na plaćanje kredita za dva meseca.\n“Mikro, mala i srednja preduzeća, koja su dobila minimalnu zaradu u julu mesecu, ne treba da se prijavljuju za nove mere, jer će po automatizmu dobiti i 60 odsto minimalne zarade u avgustu, kao i u septembru za svoje zaposlene. Nastojali smo da to bude jednostavan proces. Ukoliko neko ne želi pomoć države, taj novac može da vrati u trezor Republike Srbije”, istakao je Siniša Mali.\nMinistar finansija je istakao da je i preduzećima koja su osnovana nakon 15. marta ove godine, zaključno sa 20. julom 2020, omogućeno da se prijave za pomoć.\n“Novi paket pomoći je kap u moru za turističke agencije”\n“Oni moraju da se prijave i popune PPP-PD obrazac da bi u septembru dobili dve minimalne zarade. S obzirom da je prijavljivanje tokom avgusta, zbog toga će u septembru dobiti dve minimalne zarade, kako je i obećano”, naveo je Mali i dodao da je važno da se i novoosnovanim preduzećima da mogućnost da dobiju novac iz drugog paketa mera Vlade Republike Srbije.\n“Država Srbija pokazuje koliko je stabilna, koliko novca imamo, da su naše javne finansije u izuzetno dobrom stanju. Sutra ćemo imati i podatke o prilivu PDV-a, kao i o ostalim prilivima u naš budžet, ali već sada mogu da kažem da očekujem mnogo bolji rezultat, ne samo u odnosu na rebalans budžeta iz aprila meseca ove godine, već i u odnosu na inicijalni budžet za 2020. godinu, koji je usvojen u novembru prošle godine”, istakao je Mali.\nMinistar finansija je naveo da je jasno da privredna aktivnost u Srbiji postoji, ali i da su vidljivi rezultati mera koje se sprovode.\n“Isplatilo se to što smo uplatili svakom punoletnom građaninu po 100 evra. Taj novac je ušao u privredne tokove, isplatilo se i to što smo dali tri minimalne zarade, a tu je i likvidnost. Naglasio bih i značaj Fonda za razvoj, odnosno da je odobreno 1.200 kredita, odnosno 6,8 milijardi dinara već je ušlo u sistem. Po pitanju garantne šeme, preko milijardu evra je već iskorišćeno za likvidnost preduzeća. Odobreno je kredita za oko 10, 11 hiljada preduzeća”, rekao je on.\nMali je precizirao da je za pomoć privredi i građanima ukupno izdvojeno 5,8 milijardi evra, što čini 12,5 odsto našeg BDP-a.\ndrugi paket ekonomskih merakovidminimalcipomoćprivredaSiniša Mali


Kako se „Pobednik“ bori za slobodni stil u Srbiji – U Klinchu\nPOčetna strana » Izdvojeno Rvanje Vesti Video\nKako se „Pobednik“ bori za slobodni stil u Srbiji\nSrbija je zemlja rvanja, ali u njoj je samo grčko – rimski stil na vrhunskom nivou, dok je slobodni stil na vrlo niskim granama. Polako se, angažovanjem stranih stručnjaka, i taj stil podiže, ali je potrebno mnogo vremena da bi se moglo računati na iole veće uspehe. Trenutni domet naših rvača slobodnim stilom su turniri nižeg ranga i lokalna takmičenja.\nIpak, jedan klub, tačnije njegov prvi čovek, Aleksandara Gačanović, trudi se da što više popularizuje i taj stil. U klubu „Pobednik“ u Borči trenira desetak mladih rvača, koji su budućnost tog stila kod nas.\n„Mi smo mali, još radimo u gerilskim uslovima, ovde u atomskom skloništu ‘pod zemljom’, ali se nećemo predati. Ulažemo mnogo rada i znoja. Nedavno je u Srbiji bio iranski stručnjak Alireza Rezaemaneš, koji je pripremao našu seniorsku reprezentaciju za nastup na šampionatu Evrope u Novom Sadu. Tamo nismo napravili rezultat, ali to i nije bilo primarno. Bitno je da su momci i devojke osetili to veliko takmičenje i iz svega dosta naučili. Mi organizacijom tradicionalnog turnira u slobodnom stilu pokušavamo da pokrenemo tu disciplinu sa mrtve tačke i siguran sam da ćemo uspeti. Imamo veliku podršku predsednika UWW-a, Nenada Lalovića, i predsednika rvačkog saveza Srbije, Željka Trajkovića. U decembru se održava naš tradicionalni turnir, a već sada imamo veliki odziv zainteresovanih klubova iz desetak zemalja“, rekao je Gačanović.\nKako izgleda jedan trening u klubu „Pobednik“ možete pogledati u videu ispod vesti.


Čović u Briselu: BiH ne sme ostati ‘crna rupa’\nČović: SDA izbjegava izmjene Izbornog zakona\nPredsedavajući Predsedništva Bosne i Hercegovine Dragan Čović rekao je da će zvanično Sarajevo predati odgovore na upitnik lično Jean Claude Junkeru, predsedniku Evropske Komisije. Junkerova poseta bosanskohercegovačkoj prestonici je zakazana za 28. februar i po Čoviću, to je izuzetna prilika da se odgovori predaju istog dana.\nDragan Čović je danas razgovarao sa Junkerom, osim o zakasnelim odgovorima na uputnik, i o nephodnim izmenama u izbornom zakonu. On je posredno najavio pronalzak rešenja do kraja ovog meseca.\n“Verujem da će on (Junker) doći u boljoj atmosferi od koje smo danas”, ocenio je Čović.\nPredsedavajući Predsedništva BiH ke je istakao kako se sve mora da se obavi u u roku od tri meseca te da je pred vlastima u Sarajevu ogromna odgovornost za pronazalak rešenja.\n“Bosna i Hercegovina je kao ex država u malom. Brojniji narod nije razumeo probleme drugih naroda. Slično nam se može ponovo desiti”, istakao je Čović.\nStartegija o Zapadnom Balkanu koju će Evropska Komisija objaviti narednog utorka, prema Čoviću, imaće pozitivni ton kada je reč o Bosni i Hercegovini. Međutim, on je nagalsio da je od nadležnih u EK zataržio da zadrži jedinstvenu zapadnobalkansku grupu u procesu proširenja.\n“Nakon izvestaja iz Brisela i posete Junkera, mi nismo ni u prvoj ni trećoj nego u jednoj grupi svi zajedno. Danas sam zamolio: ne sme ostati crna rupa u tom delu Evrope. Hrvastka I Slovenija su već u EU, a ako ovaj iskorak ima Crna Gora kao što ga ima Srbija, onda mi bismo bili uistinu u takvom okruženju, I to bi bila opasnost. Toga su svesni svi”, naglasio je Dragan Čović.


Šta donosi novi nemački zakon o zapošljavanju? – ZUJALICA\nHomeEkonomijaŠta donosi novi nemački zakon o zapošljavanju?\nJedna od najvećih promena je, kako se navodi na sajtu nemačke vlade, što će se izraz “kvalifikovani radnik” koristiti i za radnike sa visokom stručnom spremom (fakultetskom diplomom) i za radnike sa nižim stručnim kvalifikacijama, što će ovim drugima olakšati put do posla.\nNovina je i što će radnici ubuduće moći da uđu u Nemačku i pre nego što nađu posao, kao što je to do sada bio slučaj sa visokoobrazovanom radnom snagom, prenosi “Blic” pozivajući se na pisanje nemačkog “Velta”.\nZakon stupa na snagu od 1. januara 2020. godine do kada će važiti postojeća regulativa o zapošljavanju radnika iz inostranstva, ali prethodno treba da dobije “zeleno svetlo” Bundestaga. Nemačkoj nedostaje 1,2 miliona radnika, prema podacima nemačkog Instituta za istraživanje tržišta rada.


Pais: EU sankcije Moskvi još šest meseci\nČlanice Evropske unije su postigle načelan dogovor da ekonomske sankcije Rusiji produže za još šest meseci, iako su Italija, Grčka i u izvesnoj meri Nemačka bile za to da se sankcije ublaže, imajući u vidu bitnu saradnju s Moskvom u nekim svetskim poslovima, a posebno u krizi u Siriji.\nTo danas navodi španski dnevnik Pais koji dodaje da bi zvanična odluka o produžetku sankcija Rusiji trebalo da se donese 24. juna na zasedanju šefova diplomatija EU.\nPais se poziva na diplomatske i izvore Saveta ministara EU i podvlači da, iako su neke članice Unije bile za to da se sankcije preispitaju i delom ublaže, Evropska unija veoma vodi računa o stavu SAD koje se protive ublažavanju sankcija Rusiji zbog dogadjaja u Ukrajini i ruskog prisajedinjenja Krima.\nŠpanski dnevnik ističe i da će o sveukupnim odnosima EU i Rusije predsednik Evropske komisije Žan-Klod Junker razgovarati s ruskim predsednikom Vladimirom Putinom na Ekonomskom forumu 16-18 juna u Sankt Peterburgu.\nPais ukazuje na to da će u Sankt Peterburg tad doći i italijanski premijer Mateo Renci koji smatra da su sankcije Rusiji pokazale da nemaju nikakvog učinka i samo štete pre svega veoma zamašnim ekonomskim odnosima EU i Rusije.\nRuski premijer Dimitrij Medvedev je, podseća španski dnevnik, predočio pre nekoliko dana da Rusija već sprema uzvratne kaznene mere Evropskoj uniji ako EU produži sankcije Moskvi.


Cjenovnik školarine i upisnine\nDragi studenti, u želji da Vam studij učinimo finansijski što prihvatljivijim, zadržavajući visok stepen kvaliteta, kreirali smo školarinu koja pokriva sve Vaše troškove tokom studija: nastavu, eGradiva, konsultacije, savjetovanja, web servise, ispite (Bologna), izradu i odbranu diplomskog rada.\nZa svakog našeg studenta obezbijedili smo dodatno i besplatno Microsoft DreamSpark softverski paket razvojnih alata.\nU okviru školarine i studijskog programa svi naši studenti Inženjerske informatike će besplatno odslušati četiri semestra Cisco Akademije mrežnih tehnologija - poklanjamo vam 2000 KM koliko iznosi cijena pohađanja programa Cisco akademije na tržištu. Kroz ovu specijalističku edukaciju bit ćete osposobljeni za polaganje testa za Cisco industrijski certifikat, jedan od svjetski najcjenjenijih certifikata u oblasti mrežnih tehnologija.\nNašim studentima Poslovne informatike koji odaberu opciju studiranja uz dvojnu diplomu ove godine poklanjamo cijenu upisnine za dvojnu diplomu, koja za svih šest semestara iznosi 290 eura.\nSa Visokom školom računarstva i poslovnih komunikacija eMPIRICA postat ćete istinski informatički stručnjak, i moći ćete birati atraktivan posao u BiH ili bilo gdje u svijetu!\nGodišnja školarina - 1 rata 2.500 KM\nGodišnja školarina - 6 rata 700 KM + 5x390 KM\nGodišnja školarina - 12 rata 700 KM + 11x190 KM\nDiplomski rad 0 KM\nStudijska upisnina za dvojnu diplomu 0 KM


PROMENE ZAKONA O TRGOVINI BEZ KONSULTACIJA SA ZAKONITIM PREDSTAVNICIMA PRIVREDE | Unija Poslodavaca\nPROMENE ZAKONA O TRGOVINI BEZ KONSULTACIJA SA ZAKONITIM PREDSTAVNICIMA PRIVREDE\nMinistarstvo spoljne i unutrašnje trgovine bez konsultacija sa zakonitim predstavnicima privrede dostavilo je predlog izmena i dopuna Zakona o trgovini Skupštini Republike Srbije.\nIako i najveća udruženja malih trgovaca, kao i srednje i velike kompanije u grani trgovine mesecima (od avgusta 2012. godine do danas) traže sastanak sa ministrom spoljne i unutrašnje trgovine i njegovim saradnicima na kome bi se raspravljalo u svojevrsnoj „giljotini propisa u grani trgovine“ kojom bi se značajno rasteretilo poslovanje i stvorili uslovi za oživljavanje i dalji razvoj ove grane, Ministarstvo je još jednom uputilo Skupštini Srbije predlog izmena i dopuna ovog za privredu važnog zakona bez konsultacija sa reprezentativnim predstavnicima privatnog sektora u grani trgovine.\nOvim je nastavljena praksa iz perioda prethodne vlade i prekršen dogovor poslodavaca i sindikata sa aktuelnim predsednikom Vlade Republike Srbije, g. Ivicom Dačićem, da svi predlozi izmena i dopuna zakona koji se direktno odnose na poslovanje preduzeća u Srbiji, moraju prethodno biti dostavljeni Socijalno-ekonomskom savetu Republike Srbije na mišljenje u okviru javne rasprave.\nU obrazloženju predloga izmena i dopuna Zakona o trgovini navodi se da su tokom uobličavanja predloga izmena i dopuna konsultovana Privredna komora Srbije i Privredna komora Beograda, međutim privredne komore predstavljaju paradržavne organizacije koje ne mogu zastupati realne interese privatnih kompanija, pošto nisu nezavisne od države i besmisleno je da bilo kakve državne organizacije pregovaraju sa državom o zastupanju interesa privatnog kapitala. To praktično znači da se država dogovora sama sa sobom, kao što je to bilo nekada u socijalističkoj Jugoslaviji, kada nije bilo privatnih investitora, pa ni potrebe da se njihovo mišljenje čuje i ispoštuje to što oni rizikuju na tržištu i ulažu sopstveni kapital u Srbiji.\nUnija poslodavaca Srbije u ovom trenutku okuplja većinu srednjih i velikih trgovinskih kompanija u Srbiji (sem Deleza), kao i najveća udruženja malih trgovaca koji imaju brojne primedbe na Zakon o trgovini i Zakon o zaštiti potrošača, jer su mnogi propisi u okviru ovih zakona izazvali ogromne troškove i nepotrebnu birokratizaciju u svakodnevnoj praksi. Za razliku od Ministarstva finansija i privrede koje ima stalne konsultacije i sastanke sa privredom u želji da poboljša privredni ambijent i pomogne privredi da izađe iz recesije, Ministarstvo spoljne i unutrašnje trgovine za pet meseci rada nove vlade nema takav manir i ministar i njegovi najuži saradnici izbegavaju da se sretnu trgovcima i razmatraju goruća pitanja.\nPosledice nagomilanih administrativnih procedura i visokih troškova poslovanja trgovaca za koje je isključivi krivac država osećaju svi građani Srbije, jer je to jedan od razloga zašto su cene mnogih proizvoda realno više nego što bi trebale da budu. Trgovci su prinuđeni da ove troškove kalkulišu u cene proizvoda kako bi ih pokrili, što dodatno otežava već tešku finansijsku situaciju u kojoj se nalazi većina građana i dovodi do pada kupovne moći i prometa u trgovini. Zbog toga je tokom 2012. godine u trgovini kao privrednoj grani sa najvećim brojem zaposlenih zabeležen dalji pad prometa (30,4 odsto u odnosu na 2008.) i zaposlenosti.\nUmesto da se zajedničkom akcijom privrede i nadležnog ministarstva radi na poboljšanju uslova poslovanja u grani trgovine, odsustvom kvalitetne komunikacije i ad hoc rešenjima samo se dodatno pogoršava već teško stanje. U predlogu izmena i dopuna Zakona o trgovini, pored nekih dobrih rešenja, ima i veoma loših kao što je davanje mogućnosti lokalnim samoupravama da samostalno odlučuju o radnom vremenu trgovinskih radnji. To znači da će svaki od 150 gradova i opština moći da na različit način uređuje radno vreme, što će omogućiti različite oblike samovolje i razvoj trgovine u njima direktno staviti u zavistan položaj od samovolje lokalnih vlasti, čime se uvode ograničenja za razvoj zdrave tržišne konkurencije. Ovo posebno onemogućava sve buduće investitore da isplaniraju troškove rade u objektima koje budu otvarali u različitim gradovima i opštinama, pošto će radno vreme biti različito. Istovremeno dok Ministarstvo finansija i privrede uvodi centralizovanu kontrolu taksi i naknada iz nadležnosti lokalnih samouprava Ministarstvo spoljne i unutrašnje trgovine dopušta lokalnim samoupravama da kreiraju okvire za rad trgovine koji će se razlikovati od opštine do opštine, čime se značajno komplikuju uslovi za poslovanje trgovinskih preduzeća, što će biti teško objašnjivo domaćim i stranim investitorima u grani trgovine.\nTakođe, predlog promena Zakona o trgovini uvodi mogućnost da legalni privredni subjekti traže naplatu štete od drugih legalnih trgovaca, ali ne i od onih nelegalnih i ne uvodi rigorozne sankcije (visoke novčane kazne, kazne zatvora, oduzimanje imovine, itd.) za ogroman broj nelegalnih trgovinskih radnji i pojedinaca koji trguju na crno, što predstavlja krivično delo. To znači da će se na krijumčarenje, šverc i nelegalnu preprodaju robe i dalje gledati mlako, čime se nanosi nepopravljiva šteta i državi i preduzećima u grani trgovine koja posluju legalno i redovno izmiruju sve svoje brojne obaveze prema državi. Kalkulacije prometa u sivoj zoni u grani trgovine govore da je on godišnje na nivou od preko 3,4 milijarde evra, što znači da država samo na ime PDV gubi preko 520 miliona evra. Ovaj gubitak je daleko veći, kada se uračunuju gubici na akcizama, porezima i doprinosima na zarade, porezu na dobit preduzeća, raznim drugim taksama i naknadama koje naplaćuju država i lokalne samouprave, dok je ogroman obim trgovine na crno mesom, živinskim i mlečnim proizvodima izvor potencijalne opasnosti za stanovništvo, jer ga ne kontrolišu veterinarska i poljoprivredna inspekcija.\nZbog ovakvog manira nekonsultovanja privrede u ključnim stvarima koje nisu samo bitne za trgovce, već i za potrošače i državu, i trgovinskim kompanijama i budžetu Republike Srbije nanosi se ogromna šteta, pa se otvara pitanje zbog čega postoji zasebno ministarstvo trgovine ako ono ne rešava nagomilane probleme esnafa i države. Odsustvo učešća zakonitih predstavnika privatnog sektora u javnoj raspravi o promenama Zakona posebno je protivno običajima i zakonima u Evropskoj uniji na koju se ministar spoljne i unutrašnje trgovine često poziva u svojim javnim nastupima.\nPropisi koje imaju dejstvo na više od 62 000 privrednih subjekata u grani trgovine ne mogu se donositi u kabinetima, iza zatvorenih vrata, bez konsultovanja onih koji u svakodnevnoj praksi trebaju da primene ovakve propise i održe svoje poslovanje u teškim uslovima.\nZbog ovakvog ponašanja resornog ministarstva trgovine Unija poslodavaca Srbije započela je direktnu komunikaciju sa poslaničkim grupama u Narodnoj skupštini Republike Srbije, kako bi se amandmanima na predložene izmene i dopune Zakona o trgovini, popravio bar deo ovog Zakona.\nPROMENE ZAKONA O TRGOVINI BEZ KONSULTACIJA SA ZAKONITIM PREDSTAVNICIMA PRIVREDE2013-01-172015-11-04http://www.poslodavci.rs/wp-content/uploads/2015/07/logo.pngUnija Poslodavacahttp://www.poslodavci.rs/wp-content/uploads/2015/07/logo.png200px200px


Glišić: Šapić je idealan za obračun sa ljudima Nebojše Stefanovića – DnevniZurnal\nby admin 08/05/2021, 14:25 1.3k Views\nVladan Glišić, poslanik Narodne mreže i donedavni bliski saradnik lidera SPAS-a, govori za Danas\nMeđutim, njega očigledno nije interesovalo da pravi političku organizaciju koja bi trajala i imala svoju ideologiju već samo paravan za svoju menadžersku ambiciju, a to je da postane gradonačelnik Beograda. Procenio je da mu to može omogućiti jedino utapanje SPAS-a u SNS. Mislim da mu je to pogrešna procena, ali vreme će pokazati ko je bio u pravu – kaže u razgovoru za Danas Vladan Glišić, poslanik Narodne mreže i donedavno bliski saradnik lidera SPAS-a Aleksandra Šapića, odgovarajući na pitranje da li je verovao da je SPAS prava i odgovorna opoziciona stranka.\nDa li je i vas ipak iznenadilo što je predlog o integrisanju SPAS-a u SNS došao od Aleksandra Vučića?\nNije me iznenadio ovaj poziv pošto se o tome već duže vreme govorilo po kuloarima. To je normalan sled političkih izbora koje je SPAS donosio u poslednje vreme.\nSami ste svojevremeno tvrdili da ste se razišli sa Šapićem zbog neslaganja u konceptu razvoja organizacije i rada poslanika SPAS-a. U čemu je tačno bila ta razlika između vas i Šapića, jer to je ostalo malo nedorečeno?\nPrvobitni dogovor je bio da Narodna mreža može da sačuva svoju autonomiju u okvirima Srpskog patriotskog saveza. Tako smo i zadržali svoje odbornike u Opštini Aranđelovac i nismo ih ni učlanili, ni utopili u SPAS. Međutim, posle izbora je počela radikalna centralizacija SPAS-a. Ni odbornici, ni poslanici, ni organi SPAS-a nisu mogli da urade ništa, niti da istupe u javnosti a da nisu dobili dozvolu od Šapića. SPAS je počeo da liči na rudimentarniji oblik SNS-a. Pošto nikada nisam bio oduševljen likom i delom lidera SNS (što Šapić očigledno jeste) bilo je besmisleno da završim u koaliciji sa SNS kao prelaznoj fazi utapanja u SNS. Da sam to hteo mogao sam da se učlanim u SNS pre 10 godina i za to mi nije bio potreban Aleksandar Šapić. Razlaz Narodne mreže i SPAS-a je bio prirodan i neminovan.\nTvrdite da je Šapić centralizovao stranku i da poslanici nemaju neku veliku autonomiju. Da li tu postoji sličnost sa Aleksandrom Vučićem?\nDanas je očigledno da Šapić misli da je koncept društva i države u kojoj odlučuje jedan čovek i u kome sve zavisi od zdravstvenog stanja jednog čoveka – odličan. Zato je vatreni podržavalac SNS i njenog predsednika.\nŠapić nijednog trenutka nije krio da želi da se kandiduje za gradonačelnika Beograda na predstojećim izborima. Da li je put utapanja stranke u Srpsku naprednu stranku najbolji put do kandidature?\nŠapić smatra da je u ovoj fazi njegove političke karijere neophodno da mu se da šansa da vodi Beograd. Pošto nije razvio SPAS kao autentičnu političku organizaciju, jedini način da do toga dođe je infrastruktura SNS. Da li je u pravu pokazaće vreme.\nKakve su njegove šanse na beogradskim izborima?\nMislim da su sada manje nego što su bile dok je bio autentičan kao predsednik najveće opozicione opštine u Srbiji i kao lider političkog saveza koji je nastupao kao konstruktivna opozicija.\nVerujete li da će se Šapić, ukoliko postane gradonačelnik, razlikovati od sadašnje vladajuće garniture u Beogradu, za koju je on svojevremeno tvrdio da radi sve suprotno od onoga što su njegove ideje za grad?\nSNS ne trpi partnere, što znači da će Šapić biti samo izvršilac njihove volje čak i ako mu dozvole da bude gradonačelnik Beograda. Predsednik SNS trpi i sluša saradnike taman koliko to radi i Šapić u SPAS-u.\nŠta su po vama motivi Vučića da primi u svoje okrilje SPAS, da li je to loš rejting u Beogradu ili unutarstranački obračun sa Stefanovićevom strujom u stranci?\nOba motiva su u igri. Kao član SNS Šapić može da nosi i listu u Beogradu, pa ako propadne, to će biti neuspeh samo Šapića, a ne i lidera SNS. Ali ako ostvari dobar rezultat, onda će to pre svega biti potvrda snage lidera SNS pa tek onda Šapića. S druge strane, beogradski SNS je pun ljudi ministra Stefanovića. Neko mora da ima motiva i volje da se sa svima njima obračuna, a Šapić je tu idealan.\nUkoliko se nastavi trend pripajanja stranaka vladajuće većine SNS, dobićemo samo jednu partiju na vlasti. Nedostaje još samo da se SPS i SDPS pripoje, a i one su već izgubile sopstvene identitete. Koliko je to loše po Srbiju i njen parlament, koji već nema opoziciju?\nTotalitarna struktura SNS je očigledna jer je ona ustrojena kao partijska paravojska. To je model masovne stranke iz prošlog veka. Takve stranke nužno proizvode kult ličnosti svog lidera. Sve to imamo kod SNS-a.\nGazi li Srbija ka jednopartijskom sistemu i pravoj autokratiji u kojoj su svi neprijatelji koji misle drugačije?\nTotalitarnost SNS-a ne trpi nikakvu autonomiju, nezavisnost bilo ličnosti, bilo stranaka, bilo državnih institucija – čak iako lider SNS glumi da ga je pomalo sramota svoje stranke, on u stvari generiše pretvaranje Srbije u jednopartijsko, totalitarno društvu. U SNS-ovoj Srbiji na čelu svih stranaka, svih institucija i u svim našim kućama mora da bude njihov lider.\nPrisustvovali ste međustranačkom dijalogu bez posredovanja EU parlamentaraca i u prisustvu predsednika SNS i Srbije Aleksandra Vučića. Da li vam se čini da će biti napravljen neki pomak u korist opozicije?\nTaktičkih pomaka će sigurno biti pošto SNS Srbijom vlada na ovaj način jer mu je to dozvoljeno iz Evropske unije. A EU nije zadovoljna što u Srbiji sve zavisi od volje jednog čoveka. Taj čovek može u jednom trenutku da odluči da potraži gazde na drugoj strani sveta. Tu je sav problem i sav razlog za pritisak iz Brisela na koji vlast u Srbiji još uvek nije rezistentna.\nKako komentarišete zahtev bojkot opozicije da se dodeli frekvencija nekoj slobodnoj televiziji, ali i ulogu evroparlamentaraca u procesu dijaloga?\nSve su to kozmetičke promene koje Srbiji ne vraćaju suverenitet, a građanima Srbije mogućnost da stvarno odlučuju u izborima onako kako odgovara interesima našeg društva i države. EU parlamentarci su tu samo da obezbede da ko god pobedio na izborima interesi Brisela budu zaštićeni u Srbiji.\nMože li otvaranje medija da obezbedi dovoljnu vidljivost opozicije ukoliko vladajuće stranke nastave sa funkcionerskom kampanjom?\nNajveći deo opozicije kao i vlast ima istu viziju razvoja Srbije – briselsku Srbiju. Da bi stvarno otvorili prostor za nove ideje i vizije potrebno je da suštinski promenimo izborni, medijski i partijski sistem.


Njeni pratioci nisu oduševljeni: Izjava ljubavi Jelene Đoković hit na internetu\nM. D. 2. avgusta 2017. 10:43\nNovak i Jelena Đoković uživaju u skladnom i harmoničnom braku i imaju posebne nadimke, koji se nisu dopali baš svim njihovim pratiocima na Instagramu. Srećni par upoznao se još u srednjoj školi, a budući da je reč o tako dugoj ljubavi, sasvim je prirodno da Jelena i Novak imaju intimne šale i specijalne nadimke.\nJelena je, međutim, delić ove intime otkrila javno – u jednom komentaru na Instagramu na interesantan i maštovit način izjavila je ljubav svom suprugu. To se, međutim, nije dopalo pojedinim korisnicima društvenih mreža, koji su objavili duhovite reakcije na ovakvu nežnost, prenose mediji.\nZasto Jelena Djokovic pise komentare kao zaljubljena ucenica hemijske skole ciji momak je 5 godina stariji i ona ga obozava jer je lud pic.twitter.com/XChVvMQfxX\n— Pavle Đorđević (@cant_miss_kid_0) July 28, 2017\nBalkan pre 12 meseca\nA zasto bilo ko mora da komnetarise necije pisanje i izjave ljubavi to mi nikada nece biti jasno sem da na osnovu toga zakljucim da su zavidni, ljubomorni i da nemaju druga posla.


informacioni sistem « Movement design Studio\nBrowsing articles tagged with " informacioni sistem"\nNov 24, 2010 // by admin // // No Comments\nTrudeći sa da pokrije celokupno područje koje se tiče najnovijih informatičkih tehnoloških dostignuća, Agencija MOVEMENT pokriva i kompletne IT usluge, bilo da se tu radi o pojedinačnim, desktop računara, instaliranju softvera i antivirusne zastite, backup-a podataka, pa do kompletne podrške firmama u postavljanju servera za različite namene, instalaciji i održavanju IT sistema.\nUkoliko Vaša firma nema IT sektor, a imate potrebu za uslugama i proizvodima iz oblasti informatike, nudimo Vam kompletnu, kvalitetnu i profesionalnu IT uslugu:\nTehničko održavanje po modelu mesečnog paušala,\nTehničko održavanje po modelu incidenta,\nOdržavanje informatičke infrastrukture,\nServisiranje, umrežavanje, ugradnju softvera i različitih aplikacija,\nKompletnu konfiguraciju i nadgledanje rada IT sistema itd.\nSve projekte izrađujemo prema Vašim zahtevima, a trudićemo se da Vas posavetujemo koja bi bila najbolja programska rešenja za Vašu firmu, kako bi celi projekat u potpunosti odgovarao potrebama Vašeg poslovanja i naravno Vašem budžetu.\nKreirajte fleksibilno mrežno okruženje čije će osnovne karakteristike biti centralizacija svih podataka, efikasno i jednostavno proširivanje, čuvanje integriteta podataka, kao i mogućnost da se nakon neplaniranih situacija, sistem brzo vrati u operativno stanje, sa minimalnim gubicima.\nKorišćenjem usluga profesionalnog IT outsourcinga i novih tehnologija, koje bitno povećavaju poslovnu vrednost a samim tim i poslovni uspeh, firme smanjuju troškove (jer nema ulaganja u nove tehnologije i celokupnu IT infrastrukturu), te postaju konkurentnije na tržištu.\nUkoliko postanete naš klijent, imate osiguranu podršku 24 sata dnevno, a takođe i sve profesionalne usluge prema potrebama Vašeg poslovanja.\nTim Agencije MOVEMENT\nSEO internet marketing statistika analitika hosting redizajn sajt graficki dizajn IT usluge sistemi prezentacija internet prodavnice informacioni sistem optimizacija sajta stomatolozi web dizajn IT racunari racunarske CMS mreze Web design usluge web sajt prodavnica google analytics zubari web dizajn kompjuteri newsletter Stomatoloski turizam e-shop internet pretrazivaci


Grupa entuzijasta pokreće online pijacu - oradio.rs\nBeograđanka Ivana Ćirković pokrenula je ovih dana izradu sajta pod nazivom "Ponovoradipijaca" koji bi trebalo da poveže male poljoprivredne proizvođače sa kupcima, u okolnostima kada su pijace zatvorene, a građani onemogućeni da se kreću kao ranije. Ona je preko društvene mreže Twitter potražila (i konačno našla) stručnjaka za Word press kodiranje koji bi trebalo da završi izgradnju portala.\n"Povod je da, koliko možemo u ovim teškim vremenima, povežemo proizvođače i kupce. Kako su zbog vanrednog stanja pijace u Srbiji zatvorene, u trenutku nam se rodila ideja da napravimo online mesto, odnosno, posrednika između svih ljudi koji imaju ponudu i zainteresovanih kupaca", kaže Ivana za Oradio.\nIvanina ideja nije nova, sličnih primera samoorganizovanja pijačnih prodavaca i zainteresovanih kupaca već ima, uglavnom na Fejsbuku. Ipak, kako Ivana kaže, ovaj sajt će biti donekle drugačiji - u pitanju je direktorijumski tip sajta, platforma koja ima za cilj da sa jedne strane izlista ponudu namirnica sa pijace i kontakt odoba, domaćinstava, proizvođača koji ih nude, a sa druge svim zainteresovanima pokaže šta mogu da naruče i odakle.\n"Sajt je namenjen kako proizvođačima, tako i svima onima kojima trebaju voće i povrće, jaja i meso, mleko i mlečni proizvodi, kao i sve drugo što se inače nalazi na pijacama, a što korisnici sami budu dodavali. Korišćenje je sasvim jednostavno: proizvođači u forumu na sajtu unesu osnovne kontakt podatke i ponudu, koju posetioci pretražuju po kategorijama", objašnjava naša sagovornica.\nIvana i njen suprug, kao i WP stručnjak, sajt izrađuju volonterski i ne žele da on bude na komercijalnim osnovama.\n"Čitava ova situacija sa pandemijom nas je sve pogodila. Sa jedne strane, imamo proizvođače i domaćinstva gde je mnogima od njih prodaja na pijaci jedini izvor prihoda i sada su se našli u problemu. Sa druge strane i mi kao kupci smo u problemu jer nemamo više kako da dođemo do tih ljudi i njihovih proizvoda. Sajt ponovoradipijaca.com je način da se ponuda i potražnja – a u skladu sa preporukama SZO i zvaničnih institucija, spoje. Mislim da u zajednici u ovom trenutku svi treba da doprinesemo onako kako možemo, ovo je naš način", kaže Ivana.\nOna napominje da ponovoradipijaca.com nije sajt prodajnog karaktera, već služi samo i isključivo kao direktorijum odnosno informativni posrednik između prodavaca i kupaca.\nIzrada sajta bi trebalo da bude gotova u narednim danima, pa će se odmah i naći na mreži i na usluzi svima kojima nedostaje pijaca.


Atraktivno za profesiju, zanimljivo za hobi - Glas Podrinja\nLepe vesti iz šabačkog porodilište: Rođene četiri bebe\nPOČELA OBUKA ZA RAD NA 3D ŠTAMPAČU ZA NEZAPOSLENE\nOsnovna obuka za rad na 3D štampaču druga je obuka za profesionalno osposobljavanje nezaposlenih koju realizuje Savet za zapošljavanje Grada Šapca kroz Lokalni akcioni plan zapošljavanja. Organizuje se od utorka u Trening centru na Letnjikovcu, a svih šest predviđenih obuka sprovode se sa Centrom za stručno usavršavanje.\nObuku pohađaju četiri polaznika. Pored toga što treba da im omogući veće šanse za pronalaženje posla, poznavanje rada na 3D štampaču može se iskoristiti i na druge kreativne načine.\n-Moj hobi je maketarstvo, a zanimanje u toj sferi su mi istorijske minijature. Primetio sam da na tržištu minijatura u skali razmera 1:72 i 1:32 retke su figure iz srpske istorije. Smatram da ću, ako završim ovu obuku, možda moći da ispunim svoj san i napravim neke minijature pomoću 3D štampača, kaže Predrag Popović iz Šapca, tehnolog farmacije, koji je bez posla već 10 godina.\nObuka traje 40 časova i sprovodi se na Ultimejker 3 3D štampaču, profesionalnom stonom štampaču visoke rezolucije.\n-Polaznici će se tokom nastave upoznati sa hardverskom strukturom i softverskom pripremom za 3D štampu. Modeli će se izrađivati od različitih materijala i biće vrlo zanimljivo videti kako se ponašaju različiti materijali u 3D štampi. Radićemo modele koji se mogu koristiti u medicini, protetici, stomatologiji i svemu onome gde se danas 3D tehnologija koristi, naveo je Milan Savić, predavač na obuci.\nGrad je za obuke opredelio pet miliona dinara. Prethodna obuka završena je pre desetak dana u CSU kada je osam polaznika osposobljeno za osnovni rad na računaru.\n-Svaka obuka se planira u dogovoru sa privrednicima sa kojima smo u svakodnevnom kontaktu preko Odeljenja za lokalni ekonomski razvoj. Grad je za obuke za ovu godinu izdvojio pet miliona dinara i očekujemo da se više od 100 nezaposlenih lica dokvalifikuje i sebi stvori veću mogućnost za pronalaženje posla, navela je Violeta Šestić, član Saveta za zapošljavanje.\nJelena Milošević, član lokalnog Saveta za zapošljavanje, izrazila je zadovoljstvo što Trening centar intenzivno živi i što se u njemu sprovode programi i mere Saveta za zapošljavanje i Odeljenja za lokalni ekonomski razvoj.\n-Još jedna grupa polaznika steći će nova znanja i veštine koji će im pomoći da budu konkurentniji na tržištu rada. Ovde dolazi do izražaja i značaj celoživotnog učenja i sticanja prekvalifikacija i dokvalifikacija. Potražnja za osposobljenim stručnjacima za rad na 3D štampačima u savremenom dobu je izuzetno velika, navela je Jelena Milošević.\nBriga o okruženju je briga za budućnost


KOSOVO – KO ĆE BITI PREMIJER: VJOSA OSMANI AMERIČKI I SRPSKI ADUT!? – Balkanekspresrb.rs\nI pored pobede na parlamentarnim izborima i najavama da će biti novi kosovski premijer, Aljbin Kurti, lider nacionalpopulističke stranke Samoopredjeljenje (Vetëvendosje), morat će, po svemu sudeći, da se oprosti od fotelje i da je prepustiti predstavnicima Demokratskog saveza Kosova.\nPremijerka će najvjerojatnije biti 37-godišnja Vjosa Osmani, potpredsednica LDK i bivša šefica kabineta predsednika Kosova Fatmira Sejdiua.\nIako je Kurti izjavljivao da je ona idealna za poziciju ministrice spoljnih poslova ili šefice parlamenta, neki drugi, uticajniji od Kurtija, smatraju Vjosu Osmani je idealna kandidatkinja za predsednicu Vlade.\nPotvrda ovome je poseta Osmanijve SAD i prijemu u Beloj kući. a domaćin joj je bio Džon Erat, Trampov direktor za Evropu u Savetu za nacionalnu bezbednost.\nTime je poslata nedvosmislena poruku da na toj važnoj funkciji SAD želi da vidi Vjosu Osmani, a nikako problematičnog Kurtija.\nDžon Erat joj je poželio dobrodošlicu i najavio da će se SAD još jače angažovati oko Kosova i dijaloga sa Srbijom.\nPosle ovoga bilo je jasno da Kurti na vodećoj političkoj poziciji nije po volji nikome, a, osim toga, i Srbi s Kosova okupljeni oko Srpske liste, koja je osvojila svih 10 garantovanih mesta u Skupštini, već su najavili da neće podržati Kurtijevu vladu.\nNaime, u svakoj vladi Kosova moraju biti i srpski ministri iz kvote pobjedničke liste, a Srbi su poručili da takvih među njima Kurti neće naći. Naime, već nekoliko meseci nije bilo nikakvog dijaloga na liniji Priština – Beograd, a sada, kad se formira nova “evropska vlada” i kabinet na Kosovu, nema prepreka da se dijalog nastavi.♦\nIzbor Vjose Osmani, koja je studirala u SAD u Pitsburghu, na neki je način je i ustupak Beogradu jer će u njezinu vladu morati da uđe i neko iz Srpske liste i sve će ustavne formalnosti biti ispunjene, a i želje američke ambasade.\nfpto DW/ Bahri Cani\nTagsAlbin Kurti Džon Erat Kosovo Vjosa Osmani


Iako se svi nadaju da im ovaj komplet za zaštitu od nepogoda nikad neće zatrebati, nije loše imati ga na dohvat ruke.\nObzirom da se stanovnici Japana veoma često suočavaju sa zemljotresima, što nekada ume da bude i 2.000 godišnje, japanski dizajneri su osmislili kako da zaštitna oprema poput šlema i baterijske lampe, bude ljudima na dohvat ruke. Tim koji čine firme J. Walter Thompson i Tanizawa Seisakusho, inače lideri u proizvodnji zaštitnih šlemova, osmislili su višenamenski proizvod nazvan +MET.\nNjihov cilj je bio da se zaštitni šlemovi izvade iz ostava ili plakara, gde obično stoje, i da svoje mesto nađu u dnevnim, spavaćim sobama ili kancelarijima kao deo dekora što bi moglo sačuvati mnoge glave tokom zemljotresa, piše Contemporist.\nOva ideja rezultovala je finalnim proizvodom +MET koji može da služi kao lampa, saksija, ali i da se, ukoliko se za to ukaže potreba, rasklopi na delove koji potom postaju šlem i prenosiva baterijska lampa.\nNaravno, kako bi se što bolje uklopila u prostor +MET postoji u više boja.\nMali je put od šlema do saksije…\nLampa izgleda veoma jednostavno i praktično tako da se može koristiti i u kancelarijskim prostorijama.\nPogledajte i kako izgledaju pametni šlemovi:\n#+MET #lampa #saksija #šlem #slem u boji #Tanizawa Seisakusho #visenamenska funkcija #Walter Thompson #zastita #zastitni slem #zemljotres


Godišnja skupština članova Globalnog dogovora u Srbiji\nU petak 11. decembra 2015. održana je redovna godišnja skupština članica Globalnog dogovora u Srbiji u prostorijama kompanije KPMG. U uvodnom izlaganju prisutnim članovima su se obratili – Irena Vojačkova Sollorano, stalni koordinator UN u Srbiji, a video porukom – Valid Nagi, izvršni direktor lokalnih mreža Globalnog dogovora.\nMarijana Pavlović, predsednica Upravnog odbora Globalnog dogovora u Srbiji, predstavila je aktivnosti domaće mreže u protekloj godini i plan rada za narednu godinu. Podvukla je značaj uključivanja malih i srednjih privrednih društava u rad mreže, a najavila je i uključivanje u projekat Američke privredne komore Srbije – AmChamps.\nNakon uvodnih izlaganja održana je panel diskusija – Ciljevi održivog razvoja, gde su predstavnici kompanija i nevladinog sektora dali svoje vidjenje i probleme u ostvarenju postavljenih novih Milenijumskih ciljeva održivog razvoja.


“Marbo” zatvorio pogone i vratio Srpskoj 537 hektara zemljišta\nLAKTAŠI, GRADIŠKA – Fabrika čipsa “Marbo” zatvorila je svoje pogone u Laktašima i vratila Republici Srpskoj 537 hektara zemljišta u Cerovljanima kod Gradiške za koje su imali koncesiju, saznaje portal CAPITAL.\nIako je ugovor važio do avgusta naredne godine, on je raskinut jer su vlasnici “Marba” odlučili da zatvore fabriku čipsa u Laktašima, pa je samim tim i prestala potreba za zemljom na kojoj se uzgajao krompir, kao osnovna sirovina.\nRiječ je o sporazumnom raskidu na koji je Vlada Republike Srpske dala svoju saglasnost.\nGodišnje su bili u obavezi da plaćaju 60 maraka po hektaru ili oko 32.000 maraka.\nPodsjećamo, kompanija “PepsiCo” je u oktobru ove godine objelodanila kako proizvodnju čipsa sele u opštinu Bački Petrovac u Srbiji.\nFabrika u Laktašima će biti rekonstruisana u centralni distributivni centar za cijelo tržište Bosne i Hercegovine.\nAko je nešto dobro u ovoj priči, onda je to da zatvaranjem fabrike makar poljoprivredni proizvođači nisu na gubitku, jer sa njom nisu ni sarađivali.\nPredsjednik udruženja povrtlara Republike Srpske Branko Mastalo kaže kako domaći povrtlari nisu sarađivali sa “Marbom” jer su oni imali posebne zahtjeve.\n“Oni su imali firmu koja je samo za njih proizvodila krompir jer su tražili posebne sorte uzgajane u posebnim uslovima. Mi smo samo prve godine pokušali sarađivati, ali jednostavno nije išlo. Bez obzira na to, ovo je veliki gubitak za opštinu jer je riječ o preduzeću koje je radnicima isplaćivalo dobre plate koje nisu kasnile”, kaže Mastalo.\nInače, prema saznanjima CAPITAL-a upravo je problem sa sirovinom bio jedan od osnovnih razloga zašto je poznati brend odlučio da preseli svoju proizvodnju.\nNaime, zemljište u Gradišci nije bilo zadovoljavajućeg kvaliteta, pa su se morali oslanjati na uvoz i komplikovane procedure.\nZbog toga su u više navrata tražili da zemljište u Gradišci zamjene za 136 hektara zemlje u Aleksandrovcu, u Laktašima, što se može vidjeti i u izvještajima Komisije za koncesije Republike Srpske.\nFinansijski izvještaji pokazuju kako je “Marbo” u posljednje dvije godine upao u probleme i napravio minus od 6,5 miliona maraka, bez obzira što su samo prošle godine imali prihode od nepunih 70 miliona maraka.\nNEWER POSTUsvojena Odluka o privremenom finansiranju\nOLDER POSTCrna Gora: Od danas na snagu stupile strože mjere


30 Godina Alumil-a\nIme ALUMIL je povezano sa visokim kvalitetom od njegovog osnivanja. Već 30 godina nudimo proizvode koji imaju za cilj poboljšanje svakodnevnog kvaliteta i standarda života ljudi. Uvijek nastojeći da obezbijedi odlične proizvode i da djeluje u skladu sa najvišim standardima kvaliteta, primjenjujući najzahtjevnije procedure kontrole kvaliteta. Naši proizvodi su sertifikovani od strane najboljih priznatih laboratorija i instituta širom svijeta.\nOsnovan je 1966. godine od strane tima naučnika, inženjera i profesionalaca iz različitih oblasti. Opremljen je veoma modernim laboratorijama koje nude holističku viziju za izgradnju građevinskih elemenata i konstrukcija. Osnovna djelatnost Instituta je istraživanje i sertifikacija koja zadovoljava zahtjeve proizvodne industrije prozora, fasada i vrata, bez obzira na materijale koji se uobičajeno koriste. Sertifikati Instituta obuhvataju pitanja koja se odnose na standarde, istraživanje, akreditaciju, kao i verifikaciju izvršenih testova ili proračuna.\nFrancuski centar za nauku i tehnologiju nudi zainteresovanim stranama širok spektar testiranja i sertifikacije proizvodnih procesa. Mjerenja se izvode u laboratoriji površine 2.500 kvadratnih metara, koja posjeduje tri velika postrojenja u kojima se vrše ispitivanja i četiri pomoćna objekta. Konkretnije, CSTB vrši testiranje kako bi se obezbijedilo da proizvodnja termoizolovanih aluminijumskih profila (spajanje profila sa termo-prekidom) bude u skladu sa odgovarajućim procedurama koje su definisane standardima.\nPasivna kuća (PHI) je nezavisni istraživački institut i može se opisati kao centar istraživanja i razvoja ideje o pasivnoj kući. Od 1996. godine, kada je osnovan, ima kolaborativni karakter i pomaže u sertifikaciji zgrada u skladu sa jedinim međunarodno priznatim standardom za energetski učinak.\nInstitut koji ne ograničava svoje djelovanje na obavezno polje evropskih pravaca, već proširuje svoju djelatnost nudeći mjerenja kvaliteta i performansi, kao i sertifikaciju u skladu sa nacionalnim zakonom. Osim svoje osnovne svrhe, institut obavlja istraživačke aktivnosti i dizajnira i vrši obuku zainteresovanih strana za sistem testiranja. Sertifikati su priznati i poštovani na međunarodnom nivou.\nTo je jedinа belgijskа institucija koji izdaje tehničko odobrenje za građevinske materijale, proizvode, sisteme i instalatere. Ona obezbjeđuje ne samo nacionalne, već i evropske tehničke sertifikate. Kao rezultat toga, ona obuhvata sve zahtjeve, budući da su evropska tehnička odobrenja (ETA) strogo ograničena na regulatorno okruženje i evropsku direktivu 89/106/EEZ, a nacionalna tehnička odobrenja (ATG) su dobrovoljne procjene koje obuhvataju regulisane i neregulisane karakteristike i utvrđivanje da li je proizvod prikladan za predviđenu upotrebu.\nDuže od 70 godina Institut za građevinska istraživanja (ITB) vrši laboratorijska istraživanja za građevinsku industriju i upravlja implementacijom i praktičnom primjenom svojih rezultata. Uz službeni nadzor poljskog Ministarstva za investicije i ekonomski razvoj, ovaj institut koristi najsavremenije istraživačke metodologije i specijalizovanu opremu za mjerenje, podržavajući razvoj građevinskih radova u zemlji i inostranstvu.\nSa sjedištem u Centralnoj i Sjevernoj Americi, obezbjeđuje detaljne studije i sertifikate koji u potpunosti zadovoljavaju zahtjeve i potrebe industrijskih kompanija. Sa kancelarijama i radionicama u Montrealu, Čikagu, Kvebeku, Otavi, Truru i Njujorku, CLEB ima snažno prisustvo i visok kredibilitet. Sertifikovana istraživanja se sprovode na osnovu globalnih standarda i potvrđuju rezultate procedura testiranja i izračunavanja koji se sprovode.\nElement Materials Technology i Exova Group Limited, dvije vodeće laboratorijske kompanije za ispitivanje, udružile su svoje snage kako bi stvorile snažnog i pouzdanog partnera za pružanje svojih usluga na globalnom nivou. Cilj je da se sertifikuju materijali i proizvodi za ispunjavanje svih relevantnih i bezbjednosnih zahtjeva tokom njihove konačne primjene. Takođe, ima za cilj da dokaže da postoji konzistentnost i tržišni kvalitet, usaglašenost sa svim relevantnim industrijskim standardima i propisima, i na kraju, da su materijali i proizvodi pogodni za namjenu za koju su napravljeni.\nBritanska kompanija koja pruža usluge koje podrazumijevaju testiranja i mjerenja kako bi se potvrdilo da kontrolisani proizvodi odgovaraju industrijskim standardima i propisima. Indikativno, mogu se prijaviti specifične studije koje obuhvataju zahtjeve CVCT, PAS 24, Secured by Design i NHBC. Važno je napomenuti da WINTECH sarađuje i pruža svoje usluge kompanijama koje proizvode pokretne panele, staklene ploče i prozorske okvire.\nNTCL (Nacionalna sertifikovana laboratorija za testiranje) je potpuno priznata, nezavisna laboratorija za testiranje i istraživanje za potrebe arhitektonske i građevinske industrije koja posluje od 1977. godine, akreditovana ISO / IEC 17025 standardima. To je istraživački centar koji se brzo razvija i koji pruža usluge visokog kvaliteta industrijskim kompanijama, zbog svog bogatog iskustva i posjedovanja savremene opreme.\nLaboratorija Riverbank Acoustical je služba za testiranje zvučne izolacije koju je priznao NVLP (Nacionalni program akreditacije volonterskih laboratorija), koju je 1918. godine osnovao Volas Klement Sabine. Sadašnja organizacija ostaje veoma cjenjen izvor nezavisnih procesa u vezi sa testiranjem zvučno-tehničkih specifikacija proizvoda. RAL je specijalizovan za STC (gubitak prenosa zvuka ASTM E90), NRC (apsorpcija zvuka po ASTM C423), IIC (prenos zvuka udara prema ASTM E492) i test zvučne snage (ISO 6926).\nThomas Bell-Wright International Consultants je specijalizovana IT kompanija sa sjedištem u Dubaiju. Od 1995. godine pruža usluge nezavisnog testiranja, inspekcije i sertifikacije (TIC) prvenstveno za građevinsku industriju. Fokusirana je na velike komercijalne zgrade i pruža svoje usluge kako bi se obezbijedila uspješna izgradnja arhitektonskih elemenata. Istovremeno, obezbjeđuje kvalitet i performanse građevinskog materijala u slučaju požarnog i bezbjednosnih rizika.\nMT grupa je osnovana 1980. godine i predstavlja jednu od najvećih kompanija za testiranje i inspekciju u građevinskoj industriji u srednjoatlantskom i sjeveroistočnom regionu. Testovi koji se obavljaju u savremenim laboratorijama kompanije odvijaju se u skladu sa ASTM, AAMA, AASHTO, NVLAP ili „vojskom inženjera“. Indikativno, pružene usluge obuhvataju: laboratorijske usluge, građevinske i geotehničke studije, inspekciju, upravljanje kvalitetom i saveze za saradnju. U isto vrijeme, MT obezbjeđuje rezultate istraživanja materijala u vezi sa konstrukcijskim čelikom, armiranjem, betonom, zidanjem, asfaltom i tlom. Takođe, obavljaju se posebni testovi i pregledi, koji uključuju prozore, mehanizam i zid.\nGrupa je osnovana 2004. godine kao rezultat spajanja grčke državne vojne industrije Hellenic Arms Industry (EBO) i kompanije PYRKAL. Kada je osnovana, bila je glavni proizvođač oružja koji posjeduje mnogo fabrika i hiljade radnika. Grupa proizvodi niz proizvoda kao što je većina vrsta oružja koje je danas u upotrebi na globalnom nivou, a odlikuje je intenzivni izvoz robe. Zahvaljujući specijalizovanom znanju i iskustvu, sprovodi uporedne aktivnosti koje zadovoljavaju potrebe tržišta za sertifikatima za obilježavanje aluminijumskih sistema kao «neprobojnih».\nIntertek, jedan od vodećih svjetskih proizvođača kvalitetnih i bezbjednih rješenja za širok spektar industrija širom svijeta, preuzeo je 2013. godine kompaniju Architectural Testing Inc. (ATI). Od tada do sada, on kombinuje svoj kredibilitet sa iskustvom velike kompanije za testiranje i sertifikaciju u Sjevernoj Americi i odobrava performanse sistema na osnovu naučnih mjerenja i kriterijuma.\nSa sjedištem u Atini i osnovan 1836. godine, to je najstariji tehnološki univerzitet u Grčkoj, koji doprinosi naučnom, tehničkom, društvenom i ekonomskom razvoju države. Izrađujući studije i sertifikate o zvučnoj izolaciji i bezbjednosti od požara, povezan je sa tržištem nudeći jaku konkurentsku prednost kompanijama u industriji proizvodnje aluminijuma.\nJedan od najvećih univerzitetskih instituta u Grčkoj, sa sjedištem u Solunu, osnovan je 1925. godine i njegova osnovna djelatnost je u oblasti obrazovanja. Pored toga, AUTH „eksploatiše“ svoje tehničko znanje i specijalizovano osoblje, kako bi obezbijedio sertifikate i zvučne izolacije aluminijumskih sistema.


Porošenko: EU obećala 50 miliona evra za bezbednost Azovskog mora - Sputnjik Srbija\n23:01 29 Januar 2020\nPorošenko: EU obećala 50 miliona evra za bezbednost Azovskog mora\n19:15 02.03.2019 Preuzmite kraći link\nPredsednik Ukrajine Petro Porošenko izjavio je da će u okviru specijalnog projekta Evropske unije toj zemlji biti dodeljeno 50 miliona evra za zaštitu bezbednosti Azovskog priobalja, povodom incidenta u Kerčkom moreuzu.\nKako je Porošenko posvađao Ukrajinu sa NATO-om\n„Kretanje Ukrajine ka Evropi otvara nove široke mogućnosti za ujedinjenje teritorijalnih gromada i pristup evropskim resursima za implementiranje projekata razvoja teritorija… Postoji specijalni projekat — 50 miliona evra se upućuje za Azovsko priobalje, podršku Marijupolju, Berdjansku, ali i za Crnomorsko priobalje će biti dovoljno novca, mi ćemo to takođe obezbediti, kao i za Dunav, to ćemo takođe uspeti da uradimo“, rekao je Porošenko.\nTri ukrajinska vojna broda su 25. novembra prešla granicu Rusije, ušla u privremeno zatvorenu akvatoriju, ploveći od Crnog mora ka Kerčkom moreuzu. Brodovi su izvodili opasne manevre, ne ispunjavajući legalne zahteve ruskih graničara. Brodovi sa 22 mornara i dvojicom saradnika Službe za bezbednost Ukrajine su zadržani, a protiv mornara je pokrenuta krivična istraga zbog nezakonitog prelaska granice.\nPredsednik Rusije Vladimir Putin je incident u Crnom moru okarakterisao kao provokaciju koja je povezana s niskim rejtingom ukrajinskog predsednika uoči predsedničkih izbora u toj zemlji, koji su zakazani za 31. mart.\nincident u Kerčkom moreuzu, bezbednost, Petro Porošenko, Rusija, Azovsko more, EU, Ukrajina\n22:37 Heroj „Bitke na Zlatici“ za Sputnjik: Divno je biti ludak ovih dana u Crnoj Gori


Vlast u BiH ispunila tek pola zadataka EU | mojKontakt portal\nBiH već godinama sporo ispunjava preporuke Evropske unije, a pokazao je to i podatak da su institucije na svim nivoima realizovale na vrijeme tek polovinu propisanih zadataka.\nSavjet ministara BiH usvojio je dugi tromjesečni izvještaj o sprovođenju mjera iz Akcionog plana za realizaciju prioriteta iz izvještaja Evropske komisije o napretku BiH za 2016. godinu. Akcionim planom propisana je 631 mjera koju bi trebalo da realizuju institucije BiH, RS, FBiH, Brčko distrikta i kantona. U skladu sa ustavnim nadležnostima mjere treba da budu realizovane u ovoj i u prva dva mjeseca 2018. godine.\nU prvoj polovini ove godine realizovane su, međutim, 84 od planiranih 156 mjera, a u toku je rad na sprovođenju šest mjera. Nerealizovano je ostalo 65 mjera planiranih za ovaj period.\n– Procentualno izraženo realizovano je 54 odsto mjera. Dodatno je sprovedeno još sedam mjera planiranih za realizaciju izvan izvještajnog perioda, a pokrenute su aktivnosti za realizaciju još 200 mjera, koje su u planu za idući period – istakli su u Savjetu ministara BiH.\nPreporuke koje nisu realizovane tiču se reforme javne uprave, unapređenja efikasnosti sistema upravljanja ljudskim potencijalima i izrade sveobuhvatnog registra zaposlenih, izabranih i imenovanih lica u javnom sektoru. Nije donesena ni strategija upravljanja javnim finansijama, niti je obavljena revizija propisa o elektronskoj razmjeni podataka policijskih tijela i tužilaštava, a nije usvojen ni zakon o oduzimanju i upravljanju imovinom stečenom krivičnim djelom na nivou BiH.\nNeispunjen zadaci su i formiranje kancelarije za besplatnu pravnu pomoć na nivou BiH, analiza primjene zakona o RTV sistemu, izrada programa sprovođenja strategije razvoja javnih puteva za period od 2016. do 2025. godine i mnogi drugi.\nEU je preporučila da bude izrađen i zakon o podsticaju razvoja malog preduzetništva, o obrazovanju u pojedinim kantonima i pravilnik o službenicima za javne nabavke, ali ništa od toga vlasti nije urađeno. Savjet ministara BiH još nije imenovao ni članove Savjeta za mjeriteljstvo, a nisu unapređeni ni tehnički propisi u oblasti mjeriteljstva.\nInstitucije su se akcionim planom obavezale i na usvajanje propisa koji bi omogućili sprovođenje Zakona o carinskoj politici, uređenje rada Konkurencijskog savjeta, izradu plana mreže zdravstvenih ustanova u RS i nacrta strateškog plana ruralnog razvoja za BiH. Pored toga, bilo je neophodno utvrditi model restrukturiranja “Željeznica RS”, uputiti u proceduru usvajanja zakon o regulatoru električne energije i prirodnog gasa, izraditi nacionalni plan za energetsku efikasnost, nabaviti opremu za drugu fazu digitalizacije i doći do saglasnosti o rezultatima popisa stanovništva u BiH. Sve ove mjere ostale su nerealizovane.\nU ispunjavanju mjera najviše su kasnile institucije na nivou BiH. Zamjenik predsjedavajućeg Kluba poslanika SNSD-a u Parlamentu BiH Lazar Prodanović rekao je da se stranke koje su formirale vlast na nivou BiH čija se većina u međuvremenu raspala najčešće bave sporednim pitanjima, a ne onima koja su od suštinskog značaja.\n– Ne rade ništa na realizaciji preporuka EU i očito je da će idući izvještaj Evropske komisije o napretku BiH biti mnogo negativniji od prethodnog. Savjet ministara BiH ima veoma loše rezultate u nije u stanju da ispunjava preuzete obaveze – rekao je Prodanović i dodao da zbog jeftinih političkih poena vlast BiH pravi štetu građanima i privrednim subjektima u BiH.\nKako je Savjet ministara kao glavni izvršni organ radio najbolje pokazuje činjenica da mu je oboren izvještaj o radu u Parlamentu BiH u kojem su većina poslanici iz istih stranaka iz kojih su i ministri.\nOblasti iz kojih nisu ispunjene preporuke\n– registar zaposlenih, izabranih i imenovanih lica\n– strategija upravljanja javnim finansijama\n– razmjena podataka policijskih tijela i tužilaštava\n– zakon o oduzimanju imovine stečene krivičnim djelom\n– analiza primjene zakona o RTV sistemu\n– strategija razvoja javnih puteva za period 2016-2025.\n– zakon o podsticaju razvoja malog preduzetništva\n– pravilnik o službenicima za javne nabavke\n– tehnički propisi u oblasti mjeriteljstva\n– sprovođenje Zakona o carinskoj politici\n– uređenje Konkurencijskog savjeta\n– plan mreže zdravstvenih ustanova u RS\n– strateški plan ruralnog razvoja za BiH\n– zakon o regulatoru električne energije i prirodnog gasa\n– nacionalni plan za energetsku efikasnost\n– model restrukturiranja “Željeznica RS”\n– nabavka opreme za drugu fazu digitalizacije\n– usaglašavanje rezultata popisa stanovništva u BiH\n23. 09. 2018., 22:47


Kračlou očekuje odlazak iz Honde, Aprilia realna opcija - Moto Berza\nKal Kračlou je izjavio da očekuje da će na kraju sezone otići iz Honde.\nBritanac se sprema za početak nove sezone, usled spekulacija da će Pol Espargaro zameniti Aleksa Markesa u fabričkom timu japanskog proiuvođača-\nUsled toga, mlađi od dvojice braće Markes će biti prekomandovan u LCR, a kako japanski šefovi favorizuju svog vozača Nakagamija, velika je verovatnoća da će Kračlou ostati bez posla.\nKako za 2021. ima sve manje opcija, Kračlou najviše šansi ima da se nađe u Apriliji, koja još uvek čeka rezultate Janoneove žalbe na 18-mesečnu suspenziju.\nKako je sam rekao, to je opcija za koju bi bio zainteresovan, jer bi mogao da pomogne timu u razvoju RS-GP mašine, koja je tokom predsezone pokazalaobećavajuće rezultate.\n„Moj boravak u Hondi je bio odličan, dosta toga smo zajedno postigli, ali kao i svemu u životu i tome je morao doći kraj“, izjavio je Kračlou. „Osvojio sam 19 podijuma sa LCR-om, ali tim ima druge planove. Ukoliko Takagami ne potpiše novi ugovor, možda bih mogao da ostane, ali verovatnoća za to je veoma mala.“\n„Aprilia nije loša prilika, pogotovo što bih mogao Alešu [Espargaru] pomognem u razvojnom procesu RS-GP, koji izgleda kao izuzetno zabavan motocikl.“\n„Sa svakim timom za koji sam vozio, borio sam se za podijum. Zato sam siguran da bih mogao da doprinesem MotoGP projektu italijanske ekipe.“\nKao opcija se pominjao i WSBK šampionat, a navodno su i Honda i Yamaha zainteresovani za dovođenje ovako zvučnog imena u ovo takmičenje. Međutim, Kračlou je odbacio takvu mogućnost.\n„WSBK je dobro takmičenje, ali moje misli su usmerene na MotoGP. Bilo je nekih kontakata, interesantnih i primamljivih ponuda, ali u ovom trenutku nisam zainteresovan za takav potez.“


Potpisani ugovori za podršku poljoprivrednicima | Palelive.com\nPočetna Regija Višegrad Potpisani ugovori za podršku poljoprivrednicima\nPotpisani ugovori za podršku poljoprivrednicima\nVIŠEGRAD – Predstavnici njemačke nevladine organizacije “Help”, u saradnji sa opštinom Višegrad, potpisali su danas ugovore sa 22 korisnika iz Višegrada za podršku malim projektima u poljoprivredi.\nNačelnik opštine Višegrad Mladen Đurević rekao je da je projekat vrijedan 116.000 KM, a da je opština učestvovala sa 35 odsto sredstava, odnosno sa 41.000 KM.\n“`Help` finansira projekat sa 50 odsto, odnosno 58.000 KM, a korisnici sa 15 odsto. Nadamo se da će ovakav vid saradnje biti nastavljen, kako bi omogućili poljoprivrednim proizvođačima da ulažu u poljoprivredu putem nabavke različite opreme”, dodao je Đurević.\nOn je istakao da opština budžetom planira više od 100.000 KM za podsticaj poljoprivredi.\nPredstavnik NJemačke organizacije “Help” Šemsudin Maljić rekao je da su potpisana 22 od ukupno 30 ugovora, koji će biti potpisani u narednom periodu.\n“Počećemo sa kupovinom mašina koje su tražili korisnici i tokom narednih mjesec dana one će biti isporučene”, istakao je Maljić.\nOn je dodao da je projekat namijenjen razvoju preduzetnika u poljoprivredi, kako bi se pomoglo onim koji su imali vrlo malu podršku, te da im se pokaže da poljoprivreda ima budućnost.\nMaljić je rekao da korisnici imaju obavezu učešća od 15 odsto i registraciju poljoprivrednog gazdinstva.\nMomir Ninković rekao je da je aplicirao za nabavku kosačice, koja će značiti mnogo za potrebe u poljoprivrednoj proizvodnji.\nMilanka Mirković, koja je aplicirala za nabavku motokultivatora, zahvalila je organizaciji “Help” i opštini Višegrad, te dodala da će im ova podrška mnogo značiti.\nVišegrad je jedna od pet opština u BiH koja učestvuje u projektu podrške socio-ekonomskoj stabilnosti zapadnom Balkanu, koji sprovodi organizacija “Help”.\nPrethodni članak“Jahorina” spremno dočekuje “Slobodu”\nNaredni članakU modernizaciju saobraćajnica uloženo oko 200.000 KM


Stray Dogg i Ti u Domu Omladine, 6. decembra (21h)\nTokom ove godine grupa "Stray Dogg" je zabeležila veliki broj nastupa. U februaru su prvo delili binu sa legendarnim osnivačem "American Music Club"-a Markom Ajcelom i njegovim bendom, a potom su za odabrane upriličili jedan melanholični Dan zaljubljenih u "Gan" klubu.\nU maju su organizovali prvi "Americana Night Festival" sa Anom Ćurčin, "Wooden Ambulance" i "On Tour" i učestvovali u pozorišnoj predstavi "Pohvala ljubavi".\nLeto je bilo rezervisano za prvu turneju po gradovima Srbije, ali i koncerte u Hrvatskoj i BiH.\nUčestvovali su na brojnim lokalnim i regionalnim kompilacijama, obradili Bonija "Princ" Bilija za pesme "Ispod pokrivača" i poklonili svoju novu pesmu "What Could Have Been" za kampanju "65plus: Stari nisu stvari" za starije sugrađane.\nFanovima su krajem oktobra poklonili i novu verziju pesme "Time" sa svog drugog studijskog albuma "Fire's Never Wrong", na kojoj gostuje Devendra Banhart, za koju su Marija Strajnić i Miloš Jaćimović napravili spot.\nGrupu "Ti" čine Ilija Duni i Trajče Nikolovski\nSpecijalni gosti na koncertu u "Amerikani" biće beogradska grupa "Ti" koja je velikim brojem nastupa i jednim izdatim EP-jem za kratko vreme prikupila veliki broj fanova.\nUlaznice za koncert grupa "Stray Dogg" i "Ti" u Domu omladine Beograda mogu da se kupe na svim prodajnim mestima Eventima, kao i na blagajni DOB-a po ceni od 400 dinara, dok će na dan koncerta cena ulaznice biti 600 dinara.\nVIDEO>Ti - "Da ti želim dobra jutra":\nVIDEO>Stray Dogg - "Time" (feat. Devendra Banhart) :\nPotraga za srcem Sulejmana Veličanstvenog: Misterija stara 450 godina\nTim mađarskih stručnjaka objaviće krajem septembra izveštaj o mestu na kome se nalazi srce najpoznatijeg turskog sultana Sulejmana Veličanstvenog.


U okviru 14. prvenstvenog kola prvog ranga holandskog fudbala “Eredivisie” sastaju se timovi, Ado Den Haag i Willem II. Domaći sastav trenutno zauzima šesto mesto na tabeli sa do sada 22 osvojena boda, dok su gosti na petnaestoj poziciji uz 10 sakupljenih bodova.\n15.05.19 ERE Den Haag Willem II 6 : 2\n14.12.18 ERE Willem II Den Haag 0 : 3\n17.02.18 ERE Den Haag Willem II 2 : 1\n09.09.17 ERE Willem II Den Haag 1 : 2\n05.04.17 ERE Willem II Den Haag 1 : 2\n05.11.16 ERE Den Haag Willem II 1 : 0\n17.04.16 ERE Willem II Den Haag 0 : 2\nAdo Den Haag je ostvario sedam uzastopnih trijumfa u susretima protiv ekipe Willem II (gledajući utakmice i na svom i na gostujućem terenu). Stoga, za nastavak ove tradicije i tip na novu pobedu ekipe Ado Den Haag na ovom duelu „1“, nudi se kvota u visini od oko @2.90.\nUtakmica se igra u subotu od 20:45.\nPrethodni tekstUkoliko se niz nastavi, naplatićemo kvotu 1.70\nSledeći tekst[PREMIUM] Najava Bundeslige – 12. kolo (subota)


Kotor: Održan Neformalni sastanak ministara vanjskih poslova zemalja Zapadnog Balkana | EUME\nNaslovnica Info Press info Kotor: Održan Neformalni sastanak ministara vanjskih poslova zemalja Zapadnog Balkana\nKotor: Održan Neformalni sastanak ministara vanjskih poslova zemalja Zapadnog Balkana\nNeformalni sastanak ministara vanjskih poslova zemalja Zapadnog Balkana, čiji je domaćin potpredsjednik Vlade i ministar vanjskih poslova i evropskih integracija Igor Lukšić, održan je danas, 10. jula u Kotoru. Na sastanku su učestvovali i ministri vanjskih poslova Albanije, Bosne i Hercegovine, Kosova, Makedonije i Srbije, kao i evropski komesar za proširenje i susjednu politiku Štefan File i generalni sekretar Savjeta za regionalnu saradnju (RCC) Goran Svilanović. Nakon sastanka, potpredsjednik Lukšić i komesar File dali su izjave za medije.\nVideo: Neformalni sastanak ministara vanjskih poslova zemalja Zapadnog Balkana – kadrovi\nVideo: Izjava potpredsjednika Vlade i ministra vanjskih poslova i evropskih integracija Igora Lukšića nakon Neformalnog sastanka ministara vanjskih poslova zemalja Zapadnog Balkana\nTranskript izjave potpredsjednika Vlade i ministra vanjskih poslova i evropskih integracija Igora Lukšića nakon Neformalnog sastanka ministara vanjskih poslova zemalja Zapadnog Balkana možete preuzeti ovdje.\nVideo: Izjava evropskog komesara za proširenje i susjednu politiku Štefana Filea nakon Neformalnog sastanka ministara vanjskih poslova zemalja Zapadnog Balkana


PerSu: Od malog komšijskog marketa do trgovačkog lanca DTL | NSU\nBiznis PerSu: Od malog komšijskog marketa do trgovačkog lanca DTL\nPerSu: Od malog komšijskog marketa do trgovačkog lanca DTL\nZa nama je veoma dinamična decenija kada je reč o maloprodajnom sistemu u Srbiji. Sa jedne strane nastavio se trend dolaska velikih regionalnih i internacionalnih igrača, a sa druge strane, kao prirodan odgovor na njih, domaći trgovinski lanci započeli su proces udruživanja. Prateći iskustvo velikog broja sličnih lanaca u EU, naročito lanca Edeka iz Nemačke, pre deset godina PerSu marketi bili su jedni od inicijatora osnivanja Domaćeg trgovačkog lanca DTL, kao jedinstvenog lanca trgovine srednjeg maloprodajnog formata u Srbiji.\nPerSu marketi posluju više od dve decenije, sa preko 150 maloprodajnih objekata u više od 90 naseljenih mesta širom Vojvodine i zapošljavaju preko 1000 zaposlenih. Dragoceno iskustvo rukovodstva ove kompanije, njihovo poznavanje tržišta, potreba kupaca, potencijala razvoja, je svakako integrisano u kreiranje strategije poslovanja same alijanse DTL. Zahvaljujući upravo tome, danas ovaj lanac objedinjuje 13 trgovačkih preduzeća sa preko 700 maloprodajnih objekata na celoj teritoriji Republike Srbije.\nZa poslovanje kompanije PerSu, kao i za poslovanje ostalih članica lanca, udruživanje je dovelo do postizanja efekta ekonomije obima, tržišne konkurentnosti i cenovne atraktivnosti, kao odlučujućeg faktora kada je reč o krajnjem potrošaču. S druge strane svakodnevni dolazak više od 250.000 potrošača u mrežu maloprodajnih objekata koji se nalaze neposredno u njihovom komšiluku, krajnjem potrošaču zasigurno štedi i vreme.\nPerSu marketi su jaka porodica, a DTL je naša velika i snažna familija\n„U udruženju kao što je DTL je kao u timskom sportu. Svaki igrač je važan, ima svoje mesto i ulogu, a tim postiže najbolje rezultate upravo kada svi igrači igraju složno, po istim pravilima, bez internog takmičenja. DTL svake godine usaglašava kratkoročne i srednjoročne planove, kreira shodno njima odluke i strategije, osmišljava zajednički nastup kada je reč o marketingu, nabavci, uvozu, razvoju robnih marki. To je velika prednost za svaku članicu ponaosob. To pričam iz našeg iskustva. PerSu marketi su jedna hrabra i uspešna porodica, a njenu familiju čine ostale članice koje su takođe jake i perspektivne porodice. Naša familija je kao snažan lanac, čija je svaka karika i te kako njen važan deo“, naglašava Darko Bjeloglav, PerSu marketi.\nSve članice ove trgovinske alijanse svakodnevno ulažu u svoje zaposlene, unapređuju njihova znanja i veštine, povećavaju udeo privatnih robnih marki čime jačaju partnerske odnose sa lokalnim proizvođačima i podstiču ekonomski razvoj lokalne zajednice, razvijaju loyalty programe i time unapređuju odnos sa potrošačem, te kreiraju projekte socijalne odgovornosti kroz koje doprinose poboljšanju života svojih sugrađana. Ali ono što je najvažnije, jeste da objekti nisu samo pristupačni, u komšiluku, sa odličnom ponudom, već su pre svega mesto gde se potrošač uz ljubaznu reč i osmeh svakog od 6000 zaposlenih zaista oseća dobrodošlo. Iako su se razvijali, rasli, uvodili u poslovanje mnoge postulate savremenog poslovanja, DTL objekti nisu izgubili ono autentično, onaj komšijski duh, bliskost sa svojim potrošačima.\nLokalni proizvođači imaju posebno mesto na rafovima PerSu marketa\n„Ono što je svakako važno jeste da na rafovima PerSu marketa, kao i ostaloh članica, posebno mesto čuva za ono što stiže sa lokalne farme, njive, od lokalnog proizvođača, a predstavlja proizvod vrhunskog kvaliteta. Želimo da motivišemo svoje kupce da kupuju proizvode koji nastaju upravo u njihovim sredinama i time utičemo na ekonomski razvoj zajednice“, ističu u PerSu marketima.\nKako u godini izazova\nGodina 2021. donosi dolazak novih regionalnih igrača, teške ekonomske posledice pandemije, kao i opštu nestabilnost koja se nastavila iz 2020. Ono što će svakako ostati prioritet za PerSu markete, kao i ostale članice lanca DTL, jeste da se maksimizuje proces zadovoljstva u svim relacijama, kako prema dobavljaču, tako i prema potrošaču, a i samoj lokalnoj zajednici. Insistiranje na lokalnim proizvođačima je garant ekonomskog razvoja zajednice. Ulaganje u sport, kulturu i podrška najugroženijim ostaje obaveza svih članica, a okretanje ka kupcu i njegovom osećaju zadovoljstva ostaje prioritet svakog zaposlenog.\nRukovodstvo PerSu marketa naglašava da će se i u okviru njihovog sistema, kao i u celokupnom lancu, nastaviti modernizacija i razvoj maloprodajne mreže u svim krajevima zemlje, da će se pratiti trendovi u oblasti online trgovine uz paralelno usavršavanje tradicionalnog prodajnog koncepta, kao i da će se i dalje ulagati u zaposlene jer oni čine njihovu familiju jedinstvenom.\njos da Srpski proizvodi budu nacirilicnom pismu da se zna da je domaci proivod


Sada treba uvjeriti zastupnike u Kongresu da odobre 1,9 biliona dolara za plan hitnog oporavka\nA. Ka. / Index.hr 15.01.2021\nOTVORIO KARTE Bajdenov plan za spas Amerike\nU vrijeme ekonomske krize "ne možemo sebi dopustiti da sjedimo prekriženih ruku", istaknuo je u četvrtak budući američki predsjednik Džo Bajden (Joe Biden) iznoseći svoj sveobuhvatni plan ekonomskog oporavka vrijedan 1,9 biliona dolara za pomoć domaćinstvima i preduzećima.\nOčekujući kritike zbog toga što će novi plan povećati zaduženost zemlje i opteretiti javne financije, izabrani predsjednik je istaknuo da će "vraćanje ulaganja na polju zapošljavanja i rasne jednakosti dugoročno spriječiti ekonmske štete".\n-\tKorist će biti znatno veća od troškova tog plana - dodao je.\nPaket pomoći nazvan "plan za spašavanje" koji je Bajden predstavio trebao bi izvući Sjedinjene Države iz najveće krize od 30-ih. Plan će u idućim sedmicama pratiti investicijski plan za pokretanje ekonomske djelatnosti.\nMeđutim, sada treba uvjeriti zastupnike u Kongresu da odobre 1,9 biliona dolara za plan hitnog oporavka. Republikanci bi mu se mogli usprotiviti, iako su proljetos glasovali za plan pomoći republikanskog predsjednika Donalda Trampa (Trumpa) vrijedan 2,2 biliona dolara.\nViše o temi Džo Bajden\n14.01.2021 u 08:10\nBajden primio i drugu dozu "Pfizerove" vakcine\n12.01.2021 u 07:24\nDžo Bajden Donald Tramp Amerika Ekonomija Kriza


Preliminarna rang lista odobrenih projekata ::: BAN III\nNa javni poziv se u datom roku (02. septembar, 2019) prijavilo ukupno devet (9) organizacija civilnog društva.\nNakon administrativne provere, tri (3) prijave su morale biti odbačene zbog neispunjavanja uslova o finansijskim kapacitetima (odeljak 4. Uslovi učešća javnog poziva, druga tačka: kojoj iznos dodeljenih sredstva neće prelaziti više od 40% godišnjeg prometa za 2018).\nTročlana komisija ASTRE evaluirala je preostalih šest (6) prijava i na osnovu kriterijuma iz javnog poziva sačinila sledeću PRELIMINARNU RANG LISTU ODOBRENIH PROJEKATA (klik za download).\nOrganizacije čiji su projekti preliminarno odabrani biće pojedinačno kontaktirane od strane ASTRE radi dopune i eventualnih korekcija, a po završetku uspešne dopune/korekcije, biće objavljena Konačna lista odobrenih projekata.\nProjekti organizacija koje se ne nalaze na preliminarnoj listi, nisu zadovoljili uslov od minimalnih 50 poena po kriterijumima za evaluaciju.\nSvaka organizacija može po upitu dobiti detaljnu evaluacionu listu za predati projekat.\nPo sačinjavanju Konačne rang liste odobrenih projekata, u drugoj polovini septembra 2019. biće sklopljeni Ugovori sa organizacijama čiji su projekti odabrani.


U petak se bira novi gradski ministar, glavni urbanista i postavljaju direktori! -\nU petak se bira novi gradski ministar, glavni urbanista i postavljaju direktori!\nNa sledećoj sednici Skupštine grada Kragujevca biće postavljen novi član Gradskog veća. U okviru tačke imenovanja, postavljenja i razrešenja pored direktora Apotekarske ustanove Kragujevac odbornici će birati glavnog gradskog urbanistu a sasvim izvesno i direktore Knjaževnsko srpskog teatra i Zavoda za zaštitu spomenika kulture Kragujevac\nNakon konsultacija sa šefovima odborničkih grupa predsednik Skupštine grada Miroslav Petrašinović zakazao je 6. redovnu sednicu gradskog parlamenta za petak, 26. mart sa početkom u 9 časova. U skladu sa epidemiološkim merama i prvo redovno zasedanje u ovoj godini biće održano u Amfiteatru Pravnog fakulteta.\nOčekuje nas obiman Dnevni red, u osnovnom materijalu je 31 tačka, s obzirom na to da je prethodna sednica po hitnom postupku održana u januaru, očekujemo još materijala za dopunu, kaže predsednik Petrašinović. Pred odbornicima sledećeg petka pored usvajanja godišnjih izveštaja za 2020. godinu, naći će se predlozi rešenja o davanju saglasnosti na finansijske planove i programe rada ustanova kulture za 2021. godinu kao i rada ustanova socijalne zaštite i zdravstva. Iz oblasti prostornog i urbanističkog planiranja odbornici gradskog parlamenta odlučivaće o planovima generalnih i detaljnh regulacija gde se pristupa izradi određenih planova, rekao je predsednik Petrašinović. Na šestom redovnom zasedanju doneće se odluka o javnim raspravama koja definiše rok o trajanju javne rasprave kada se donosi budžet ili druga planska dokumenta ili dokumenta kojima se predviđaju određena investiciona ulaganja, da taj rok mora biti sedam dana. Ovom odlukom, kaže predsednik, pristupa se izradi strategije kada je u pitanju stambena politika u gradu Kragujevcu. Pored toga donosi se programski dokument kada je u pitanju Lokalni ekonomski razvoj Kragujevca za period 2021-2023. godinu. Zakon predviđa eksternu reviziju završnog računa, a kako državna revizorska institucija grad Kragujevac nema na godišnjem planu, odbornici će odlučivati o odgovarajućoj licenciranoj finansijskoj instituciji koja će taj posao uraditi za grad Kragujevac za 2020. godinu.\nPred odbornicima će se naći i odluka kojom se definiše program kontrole hrane na gradskim tržnicama, kvaliteta vode za piće sa javnih česama ali i prevencije i kontrole epidemije Kovid-19 na teritoriji grada Kragujevca .\nđOdbornici gradskog parlamenta davaće saglasnosti na statut javno –komunalnih preduzeća u delu gde ih usklađuju sa osnivačkim aktama, za zaduženje tih preduzeća u roku do godinu dana saglasnost daje Gradsko veće a odlučivaće i o davanju saglasnosti na odluku Nadzornog odbora JKP Šumadija o nabavci mehanizacije za putnu infrastrukturu i drugim sredstvima neophodnim za obavljanje delatnosti, istakao je Petrašinović. Još jedna odluka vezana za JKP Šumadija je promena osnivačkog akta u delu proširenja poslova i to u održavanju javne rasvete na teritoriji grada.


► Ruskinja Marija Butina puštena iz zatvora u SAD\nRuskinja Marija Butina, optužena u SAD za pokušaj infiltriranja u američke političke krugove, izašla je danas iz zatvora, saopštila je savezna američka zatvorska služba.\nButina, koja treba odmah da se vrati u Rusiju, uhapšena je u julu 2018. godine i osuđena je na 18 meseci zatvora. Optužena je za "zaveru" u cilju promovisanj ruskih interesa.\nOna je jedina ruska državljanka osuđena u okviru istrage o ruskom mešanju u američku unutrašnju politiku. Butina je imala veze sa uticajnim Nacionalnim udruženjem za oružje (NRA) tako da je mogla da stupi u kontakt sa Donaldom Trampom i jednim njegovim sinom pre predsedničkih izbora u SAD.\nButina (30) bila je u zatvoru u Floridi i odmah po njenom oslobađanju predata je imigracionoj policiji pošto će biti proterana iz SAD i vraćena u Rusiju.


pcelinjak februar 2019\nFebruar je bio topliji u odnosu na prosečno stanje. Početkom meseca bilo je pogodno za pročisne letove pčela, a posle je nastupilo nešto hladnije vreme ali i dalje relativno toplo za ovo doba godine. Sredinom meseca je počelo cvetanje leske i pčelinja društva su u nekom meri uspevala da iskoriste pogodne dane za sakupljanje polena.\nU drugoj polovini meseca procvetao je dren a vremenske prilike su se često menjale - dešavala se smena hladnog i toplog vremena. Dok je januar bio prilično kišan, februar je u većini krajeva bio relativno sušan mesec.\nMože da se predpostavi da se u košnicama pojavilo novo leglo a o tome govori i unos cvetnog praha tokom povremenih otopljenja.\nZa vreme toplijih dana, kada pčele izleću, dobro je da se obiđu pčelinjaci i stekne neki osnovni utisak o toku zimovanja. Kada su temperature relativno visoke, na primer 15 stepeni ili i više, košnice mogu da se otvore u slučaju potrebe. Na većim pčelinjacima, svakako je dobro otvoriti nekoliko košnica za koje se smatra da su po nečemu karakteristične, kako bi se stekao uvid u njihovo stanje, a time i neki približan uvid u stanje na celom pčelinjaku.\nČinjenica je da znatan broj pčelara dodaje pogače preventivno, da prethodno nisu prokontrolisali da li za tim ima stvarne potrebe. Nesumnjivo je da u nekim slučajevima pogače mogu da spasu društvo od stadanja od gladi, ali treba znati da se taka stradanja ne dešavaju tako često ako se društva iole dobro pripreme za prezimljavanje. Iako se najčešće misli da dodavanje pogača ne može da šteti, ono ipak može da ima više štetnih posledica. Pčele se više iscrpljuju pri uzimanju pogače nego sirupa jer moraju da luče poseban enzim za otapanje i preradu čvrstih materija iz pogače. Takođe, samo postavljanje pogače ih izaziva da je uzimaju, one to čine nevezano od toga imaju li u ramovima dovoljno hrane ili ne. Znači ako su pčele potrošile pogaču, to ne znači da nisu imale dovoljno hrane. Veoma važna posledica stavljanja pogača, koja se skoro sasvim zanemaruje je da se time štedi hrana u plodištu košnice. To na prvi pogled može da izgleda dobro, međutim treba se zapitati gde će pčele da razvijaju novo leglo i u kolikoj meri, ako se ramovi na kojima se klube nalaze puni meda. I na kraju treba pomenuti da pogača ne može da spase neko isuviše slabo društvo, koje je u drastičnom opadanju broja pčela, kod koga pčele jedva pokrivaju malo leglo i pri hladnom vremenu često ne mogu da dohvati pogaču koja je iznad.\nAko se pri otvaranju košnica primeti da u nekima nema legla, dok u drugima ima, najbolje je ne izvoditi prerane zaključke o tome imaju li maticu ili ne i ipak sačekati još neko vreme da se to još jednom proveri. Iskusni pčelari će lakše i sigurnije to da procene i pri prvom pregledu a za primer eventualnih pokazatelja da u ovo doba u košnici nema matice možemo da pomenemo prisustvo većeg broja "zvončića" koje su pčele izgradile na praznom radiličkom saću. Takođe, znaci mogu da budu i pojačano specifično lepezanje pčela i specifičan zvuk.\nU slučaju da se proceni da hrana nije na dohvatu pčelinjeg klubeta, najbolje što pčelar može sada da uradi je da ramove sa medom iz te ili neke druge košnice, koji su eventualno stajali na strani, sada postavi odmah uz samo klube. Idealno bi bilo da se takvi ramovi stave neposredno uz ramove sa leglom, sa jedne i druge strane legla. Time se obezbeđuje da zimsko klube ima hranu koja mu je dostupna.\nZa vreme toplijih dana pčele će izletati iz košnica radi sakupljanja prvog nektara i polena ali i radi sakupljanja vode, pa je potrebno da se obezbedi voda - pojilica što bliže pčelinjaku ako nema nekog prirodnog izvora, rečice ili slično.\nSada je vreme da se završe svi glavni pripremni poslovi za narednu sezonu koji eventualno nisu ranije urađeni: topljenje voska i zamena za satne osnove, izrada i priprema ramova ili čišćenje i žičenje već korišćenih, čišćenje hranilica i drugo. Pčelari koji nameravaju da uvećavaju broj pčelinjih društava treba da na vreme naruče i nabave košnice, da ih pripreme i ofarbaju. Sada treba nabaviti i šećer za prolećnu prihranu pčelinjih društava - obično je to oko 4-5kg po košnici. Na vreme treba nabaviti i materijal za gorenje u dimilicama.\nFebruar je pogodan za sadnju medonosnog drveća i žbunja pa se savetuje da svaki pčelar posadi bar po neku novu sadnicu, na svom pčelinjaku ili u neposrednoj blizini.


Otvoren rekonstriusani rečni putnički terminal u Luci Novi Sad, uloženo blizu pola miliona evra - Radio televizija Pančevo\nOtvoren rekonstriusani rečni putnički terminal u Luci Novi Sad, uloženo blizu pola miliona evra\n23. maja 2021. 23. maja 2021. 0144\nU Novom Sadu, na Keju žrtava racije, otvoren je rekonstruisan rečni putnički terminal u čiju je obnovu kompanija “DP World Novi Sad” uložila blizu pola milona evra. Otvarajući terminal resorni ministar, Tomislav Momirović, rekao je da je ovo tek početak ulaganja u Luku Novi Sad, te da će za mesec dana krenuti i radovi na proširenju kapaciteta teretnog dela luke, sa ciljem da Novi Sad ponovo bude centralno mesto za pretovar robe.\nBrod “Albatros” prvo je plovilo koje je pristalo na rekonstruisani putnički terminal, a zahvaljujući boljoj opremljenosti, investitor očekuje da Novi Sad u godinama koje slede bude nezaobilazna luka za sve brodove.\n“Jedna od naših glavnih misija je da povezujemo ljude, gradove, države i kontinente a danas tu misiju ispunjavamo u Novom Sadu jer su rekonstrukcijom ovog terminala otvorena nova vrata grada onima koji putuju Dunavom”, izjavio je Klaudio Negreanu, generalni direktor „DP World Novi Sad“.\nInvesticija je vredna pola miliona evra, a gradonačelnik Novog Sada Miloš Vučević, rekao je da se grad intenzivno priprema za otvaranje posle pandemije.\n“Ova rekonstruisana, modernizovana mala luka usred keja, nadomak centra Novog Sada je nagoveštaj da ćemo uskoro videti, a ja se nadam veoma brzo, čim se steknu uslovi i sve ovo sa pandemijom prođe, i brodove, brojne putnike, brojne turiste, koji će doći da uživaju u našoj državi u našem gradu.”\n“DP World je jedan od najvećih svetskih lučkih operatera, privatni investitor kakvog mi želimo ovde, to su nove investicije, to su nove privatizacije kada dovedete velike svetske kompanije koje dodatno investiraju i tako žele da zarade novac”, rekao je Tomislav Momirović, ministar građevinarstva, saobraćaja i infrastrukture.


Nemačka mesna kompanija „Tenis“ stigla u Srbiju › Made-in-Germany.rs\nVodeća nemačka kompanija u oblasti mesne industrije, „Tenis“ (Tonnies) registrovaće do kraja ove nedelje preduzeće u Srbiji, saopštila je Privredna komora Srbije (PKS).\n– Nakon osnivanja kompanije u Srbiji predstoje nam velika ulaganja u farme svinja, pogone za proizvodnju stočne hrane, a kasnije, nakon dostizanja potrebnog obima primarne proizvodnje i u fabriku za preradu mesa po „Tenis“ standardima. Jedan od strateških ciljeva „Tenisa“ jeste saradnja sa dobavljačima iz Srbije i prenos znanja srpskim proizvođačima – najavio je Ulrih Greve, predstavnik ove nemačke kompanije, ali za sada nije naveo iznos investicija, prenosi „B92“.\nPredsednik Privredne komore Srbije Marko Čadež, ocenio je da su investicije ove kompanije od strateškog značaja za oporavak domaće stočarske proizvodnje, podizanje njenog tehnološkog nivoa, jačanje konkurentnosti srpske poljoprivrede, uključivanje našh proizvođača u „Tenisov“ lanac i povećanje srpskog izvoza. On je istakao kako je uveren da će farme i pogoni „Tenisa“ postati model za izgradnju i osavremenjivanje postojećih proizvodnih objekata i postrojenja u Srbiji.\nDelegacija kompanije „Tenis“ juče je bila u poseti PKS, gde je sa predstavnicima nadležnih državnih institucija i Komore razgovarala o realizaciji poslovnih planova i investicija. Sastanku su prisustvovali i Ronald Zeliger, predsednik Nemačko – srpskog privrednog udruženja, kao i predstavnici Delegacije nemačke privrede u Srbiji.\nPosle posete premijera Srbije Aleksandra Vučića Nemačkoj u septembru prošle godine i susreta sa vlasnikom mesne kompanije „Tenis“ Klemensom Tenisom, čelnik nemačke kompanije je izrazio zainteresovanost i najavio investiranje 200 miliona eura u otvaranje pogona u Srbiji i gajenje svinja.\nAutomatizovana proizvodnja 50.000 svinja godišnje\nOd MiG na 16/01/2015 / Investicije, Poljoprivreda, Prehranbena industrija / Ostavite komentar


Bakijev: SAD i Rusija nijesu umiješane u sukobe u zemlji\nDosadšnji predsjednik Kirgistana, Kurmanbek Bakijev izjavio je danas da SAD I Rusija nijesu igrale nikakvu ulogu u sukobima u Kirigistanu. "Mislim da Rusija i SAD nijesu umiješane u te dogadjaje", rekao je Bakijev francuskoj agenciji AFP.\nBakijev je napustio Biškek i otišao na jug zemlje poslije žestokih sukoba u kojima je poginulo najmanje 76 osoba, a više od 1.500 je povrijeđeno. Kirgistanska opozicija je preuzela vlast poslije masovnih protesta i formirala prelaznu vladu do novih izbora.\nPredsednik Kirgistana je ustvrdio da nije izdao naređenje da se puca na demonstrante. Bakijev je rekao i da je spreman da pregovara sa opozicijom, ocijenivši da je njegov glavni cilj da se spriječi gradjanski rat.\n"Spreman sam da sjednem za pregovarački sto sa opozicijom", rekao je Bakijev ali i dodao da nema namjeru da napusti zemlju i podnese ostavku. "Ne očekujem rat. Moj glavni cilj je sprečavanje konflikta I građanskog rata", dodao je Bakijev .


Zavrsne epizode kultne sage u fantasticnoj LEGO produkciji – Harry Potter 5-7. Ocekivano, dobitna formula iz prethodne igre LEGO Harry Poter 1-4 nije menjana, samo je dodata gomila novog sadrzaja u skladu sa filmovima. Za razliku od drugih LEGO igrica poput pirata ili zvezdanih ratova, kod Harija ne postoji jasna separacija izmedju hub-cvorista i pojedinacnih nivoa sa direktnom rekonstrukcijom dogadjaja vidjenih u filmovima.\n1C Company PC Death Track Resurrection\nIgrac preuzima ulogu ratnika poznatog kao "Overlord" koji ima kontrolu nad hordama stvorenja nalik gremlinima poznatim kao "Minions". Igrac mora poraziti sedam korumpiranih vladajucih heroja kako bi ponovo osvojio zemlju i uspostavio svoje...\nDovedite svoje odbojkaske vestine i taktike na najvisi nivo i to u zatvorenom prostoru. Sa preko 50 muskih i zenskih nacionalnih timova, Spike Volleyball vas vodi u najrealisticniju i najuzbudljiviju timsku igru ikada.\nPhoenix Point je SF simulator planetarne odbrane i sastoji se od strateskog i taktickog segmenta, istrazivanja tehnologija, levelovanja operativaca, izgradnje baze, proizvodnje ubojnih sredstava i postepenog skidanja jednog po jednog sloja...


UNHCR: Uslovi u kampovima za migrante "bedni i neadekvatni" - Infobrif\nUNHCR: Uslovi u kampovima za migrante „bedni i neadekvatni“\nObjavljeno 31.08.2018. u 21:11\nATINA – Agencija UN za izbeglice (UNHCR) zatražila je danas od Grčke da poboljša uslove u prepunim kampovima na ostrvima u kojima su hiljade migranata zadržane u skladu s primenom dogovora EU i Turske.\nAgencija je saopštila da su uslovi u kampovima u kojima živi oko 20.000 ljudi „bedni i neadekvatni“ i da se „naglo pogoršavaju“, navodi Asošiejted pres.\n„UNHCR je naročito zabrinut zbog krajnje neadekvatnih sanitarnih uslova, sukoba među frustriranim zajednicama, sve viših nivoa seksualnog uznemiravanja i napada i rastuće potrebe za zdravstvenom i psihosocijalnom negom“, navodi se u saopštenju.\nKako se dodaje, uslovi „dostižu tačku ključanja“ u kampu Morija na ostrvu Lezbos, gde 7.000 ljudi živi u smeštaju predviđenom za 2.000.\nAgencija je takodje pozvala grčku vladu da premesti veći broj migranata s ostrva u Egejskom moru na kopneni deo Grčke.\nPrema UNHCR-u, više od 3.000 tražilaca azila na ostrvima dobilo je dozvolu za prelazak na kopneni deo Grčke, ali taj proces usporava nedostatak objekata za njihov smeštaj.\nDesetine hiljada migranata ilegalno uđe svake godine u Grčku iz Turske, u nadi da će doći do zapadnoevropskih zemalja.\nPrema dogovoru EU i Ankare iz 2016. godine, Grčka treba da zadrži migrante na svojim ostrvima i eventualno da ih vrati u Tursku. Međutim, većina njih zatraži azil u Grčkoj, uz redovan priliv na kopno izbeglica koje grčke vlasti označavaju kao pripadnike ranjivih grupa.\nNajveći svetski video servis najavio nove alate\nHoror od insekata: Rojevi komaraca preplavili ulice i kuće (VIDEO)


„I TO JE DISKRIMINACIJA“\nBavi se, kao makroekonomski analitičar i konsultant, analizom ekonomskih pokazatelja, daje stručna mišljenja, komentare i prijedloge vezano za ekonomiju BiH. Dobitnik je više priznanja i nagrada, uključujući Zlatnu i dvije Srebrene plakete Univerziteta u Tuzli, za uspjeh tokom studija. Član je Svjetske ekonomske asocijacije i Post-Kenzijanskog ekonomskog udruženja, a također je i autor knjiga Nova ekonomska politika i Povratak u sutrašnjicu.\nZaposlena trenutno kao rukovoditeljka Centra za preduzetništvo i transfer tehnologija Univerziteta u Banjoj Luci. Oblasti istraživačkog interesovanja: socijalna i ekonomska prava u Bosni i Hercegovini, rad i prava radnica/ka uopšte, posljedice privatizacijskih procesa na radnice/ke, te sindikalno organizovanje\nLista učesnica za drugi krug edukacije u okviru projekta “Ekonomski nezavisna žena”


Rifet Hozanović, osnivač A SDA: Neka je sretno SDP-u i DF-u u vlasti - mojusk.ba\nRifet Hozanović, osnivač A SDA: Neka je sretno SDP-u i DF-u u vlasti\nKantonalni odbor SDA USK-a zasjedao je jučer u Bihaću, a dan prije toga održana je i sjednica Kantonalnog odbora SDP-a sa koje javnost još nije dobila zvanične informacije. Očekuje se da će ulaskom opozicije u vladajuću koaliciju SDA – SBB biti stabiliziran rad manjinske Vlade Kantona.\n– SDP i DF su podržali manjinsku Vladu do lokalnih izbora ne ulazeći u vlast s njima, a sada žele svoju podršku naplatiti rekonstrukcijom Vlade kroz neku formu sačinjavanja ekspertnih ministarstava za čije imenovanje bi bili zaslužni SDP i DF. Mi im želimo sreću u tome, jer dok se istovremeno dešava približavanje SDP-a i DF-a u centralama u Sarajevu i dogovor o zajedničkom nastupu za naredne izbore, u USK-u ove stranke idu pod okrilje SDA – SBB koalicije, što je suprotno zaključcima njihovih stranačkih centrala. S druge strane, mi imamo pozive da budemo dio bloka koji će SDP predvoditi za izbore 2018. i smatramo da nam naše učestvovanje u velikoj združenoj opoziciji neće nimalo štetiti, kazao nam je Rifet Hozanović, osnivač A SDA.\nPrema njegovom mišljenju, jedinu korist od lokalnih izbora imali su Fikret Abdić u Velikoj Kladuši i Asim Kamber u Sanskom Mostu, gdje je SDA zadržala načelničku poziciju.\n– Njima je sad Fikret Abdić teret, ali tokom izbora tako nije bilo. Ne može se očekivati da SDA i Fikret Abdić riješe situaciju sa pomirenjem u Krajini, jer konflikt odgovara i jednim i drugim. S druge strane, mi smo u Cazinu i onima koji su bili zavedeni Fikretom Abdićem dali šansu da ovaj grad i ovu državu osjećaju svojim, a rezultat je evidentan, od 4.500 glasova za Fikretovu opciju od prošlih izbora, to je u Cazinu reducirano na 909 glasova na ovim izborima. To je put pomirenja i prevazilaženja tereta prošlosti, kazao nam je Hozanović.\nOn smatra da kraj političke fame o Fikretu Abdiću mogu donijeti samo oni koji su zbog njegove ideje i politike ostali bez očeva u bratoubilačkom sukobu, a takvih porodica je više od tri hiljade.\n– Pitanje je kako će se priča o Abdiću okončati jer s ove armijske strane su makar dobili kakvu-takvu državu, a na Fikretovoj strani su gubili živote i ništa nisu dobili osim etikete izdajnika s kojom i danas moraju živjeti, rekao je Hozanović.\nSad, pošto se SDA distancira od Velike Kladuše i Fikreta Abdića, ni manjinska Vlada Kantona ne može očekivati podršku laburista u Skupštini, što dovodi do toga da SDP i DF drže konce u svojim rukama.\n– S obzirom na to da su ove stranke odlučile da i dalje podržavaju manjinsku Vladu i uđu kroz neki od modaliteta i u vlast, mi im želimo sreću i uspjeh, mada to nije to što su građani na lokalnim izborima očekivali od njih, kaže Hozanović.\nKako kaže, ulazak SDP-a i DF-a u bilo kojoj formi rekonstrukcije Vlade je inspirisan samo ličnim interesima vođa ovih stranaka u Kantonu, jer postoji jasan stav centrala SDP-a i DF-a o nekoaliranju sa SDA na nivou države.


Naselje Brezjak ubuduće bez čestih prekida struje - FILTER\nZa rekonstrukciju dijela 35-kilovoltnog dalekovoda Sokolac-Mokro i izradu novog visokonaponskog izlaza za dalekovod “Unis” biće uloženo 150.000 KM, naglasio je upravnik elektrodistributivne Terenske jedinice Sokolac Srđan Knežević.\nOn je zahvalio upravi preduzeća “Elektrodistribucija” sa Pala, u čijem sastavu djeluje Terenska jedinica Sokolac, za ovu investiciju kojom se rješava dvadesetogodišnji problem u elektrosnabdijevanju.\n– Danas se polaže sedam kilometara visokonaponskog kabla, na dijelu dalekovoda kroz naselje Brezjak, što je daleko više nego što Sokolac ima ukupno podzemne visokonaponske mreže – rekao je Knežević novinarima.\nOn je podsjetio da je bilo problema u redovonom elektrosnabdijevanju prigradskog naselja Brezjak, gdje je dolazilo do iskakanja dalekovoda, zbog povezanosti sa seoskim područjem, što se ubuduće neće dešavati.\nKnežević se istakao da su sokolački monteri danas imali pomoć u radnoj snazi od kolega iz Višegrada i sa Pala.\nPrema njegovim riječima, postavljanjem kabla na dijelu dalekovoda kroz naselje Brezjak biće završena prva faza ovog projekta, te slijedi druga, koja podrazumijeva postavljanje kabla od objekta škole do trafostanice Sokolac, povlačenjem novog izlaza za industrijsku zonu “Podromanija”, nakon čega će potrošači i sokolački monteri spremno dočakati naredne zime.\n– Radi se isključivo sredstvima `Elektrodistribucije` Pale i realizuje ozbiljna investicija uz kapitalno ulaganje, vlastim snagama i vlastitom mašinerijom – istakao je Knežević.\nU prošloj godini “Elektrodistribucija” Pale investirala je više od 400.000 KM u elektrodistributivnu mrežu na području opštine Sokolac, a u proteklom dijelu ove godine radilo se na rekonstrukciji niskonaponske mreže u više naseljenih mjesta.\nPrethodna Odata počast srpskim žrtvama u sarajevskom naselju Pofalići


Vesti – Patrimons\nRadovi na novoj lokaciji poslovnice u Zemunu su u punom jeku! Nova poslovnica i servis su poceli da dobijaju oblik i formu a radovi se odvijaju bez predaha pa je okoncanje radova na vidiku. Do tada, možete nas posetiti na staroj adresi u ulici Novosadski auto put 73a svakog radnog dana od 7:30 do 15:30 […]\nOsnovan kao Maysan 1969. godine, Maysan Mando je aktivno učestvovao u razvoju turskog automobilskog tržišta kao prva kompanija u Turskoj koja je proizvela amortizere. Nakon što je kompaniju preuzela Çukurova Group, 1976. godine glavni automobilski proizvođači, poput Oyak Renault, Tofas i Mercedes Benz Turk, dodali su impresivan spisak kupaca kompanije. Godine 1997. kompanija je […]\nSAMPA Automotive Inc, osnovana je 1994. godine isporučuje rezervne delove za teretna vozila, prikolice i autobuse, kao proizvodna kompanija kojom se turski automobilski sektor ponosi. SAMPA, sa sedištem u Samsunu, ima 80.000 m2 integrisanog fabričkog kompleksa, u industrijskoj zoni u gradu Samsun, Turska. SAMPA ima svoje kancelarije, skladišta kao i saradnju na različitim mestima širom […]